- Saxaa Maxaafaa
- <
- 2
- >

2
(1) Yesuusi Efesoonen De7iya Woosa Gollew Goowaa
1 &lt;&lt;Efesoonen de7iya woosa golle kiitanchchaw hawaadan yaagaade xaafa:
&lt;Bare ushechcha kushiyan laappu xoolinttiyaa oyqqeeddawe, xomppatuwaa wothiyaa laappu worqqaa ballatuwaa gidduwaanna hamettiyaawe hawaadan yaagee. 2 Taani ne kiitaa, ne daaburaanne ne genccuwaa eray. Qassi neeni iita asatuwaa genccanaw danddayabeennawaakka taani eray; Yesuusi kiitteeddawantta gidennaan de7iidde barentta, &lt;Nuuni Yesuusi kiitteeddawantta&gt; giyaawantta neeni xomoosaade, unttunttu worddo gidiyaawaa demmeeddawaakka eray. 3 Neeni genccaadda; qassi ta sunthaa dirawukka metuwaa danddayaadda; daaburabeykka. 4 Shin taani neena kadhiyaabay de7ee; ayissi gooppe, neeni kase ne siiquwaa aggaadda. 5 Simmi neeni haqappe kunddaaddinttonne akeeka. Ne nagaraappe simma; neeni kase oothiyaa oosuwaa ootha. Hewe dhayooppe, taani neekko yaana; yaade neeni ne nagaraappe simmana dhayooppe, neeni xomppiyaa wothiyaa ne ballaa A sa7aappe akkadiggana. 6 Shin ittibaa loythaadda; Niiqoolaawatuwaa oosuwaa, taani ixxiyaawaa neenikka ixxaadda.
7 &lt;Sisanaw haythay de7iyaa uray Geeshsha Ayyaanay woosa golletoo giyawaa siso; taani xooniyaa uraw Xoossaa gennetiyan mokkiyaa de7uwa mithaa ayfiya maanaw immana&gt; yaagee&gt;&gt;
yaagaade xaafa. Dom 2:9; Sax 22:2; Hiz 28:13; 31:8
(2) Yesuusi Samirineesan De7iya Woosa Gollew Goowaa
8 &lt;&lt;Samirineesan de7iyaa woosa golle kiitanchchaw hawaadan yaagaade xaafa:
&lt;Hayqqeeddawe, hayquwaappekka denddeeddawe, koyruunne wurssethay hawaadan yaagee. Isa 44:6; 48:12; Sax 1:17; 22:13
9 &lt;Taani ne waayyiyaanne ne hiyyeesatethaa eray; shin neeni dure. Ayihuda gidennaan de7iidde barentta, &lt;Nuuni Ayihuda&gt; giyaawanttu boriyaawaa taani eray; shin unttunttu Seexaanaa maabaran de7iino. 10 Neeni waayyettana waayyew yayyoppa. Be7a, xalahiyaa kaappuu hintteppe amareeddawantta xomoosanaw qasho gollen yeggana; tammu gallassa gakkanaw hinttenttu waayyettana. Hayqqana gakkanaassikka ammanetteeddawaa gida; taani new de7uwa akililiyaa * de7uwaa akililiyaa: Bonchchetteedda de7uwaa. immana.
11 &lt;Haythay de7iyaa uray Geeshsha Ayyaanay woosa golletoo giyawaa siso; xooniyaa uray laa7ethuwa hayquwan † laa7ethuwaa hayquwaa: Koyro hayquu ashuu shemppuwaappe shaakettiyaawaa gidoode, laa7etho hayquu shemppuu medhinaw metootiidde de7iyaa hayquwaa. qohettenna&gt; yaagee&gt;&gt;
yaagaade xaafa.
(3) Yesuusi Pherggaamoonan De7iya Woosa Gollew Goowaa
12 &lt;&lt;Pherggaamoonan de7iya woosa golle kiitanchchaw hawaadan yaagaade xaafa:
&lt;Laa77u bagganna leefetteedda mashshay de7iyaawe hawaadan yaagee.
13 &lt;Taani neeni de7iyaa sa7aa eray. Neeni Seexaanaa kawutethaa oydii de7iyaa sa7an ‡ Seexaanaa kawutethaa oydii: Hawaa bilethay loythiide qoncce gidenna, shin hawe bessiyaawe Xoossaa erennaan ixxeeddawanttu goyinniyaa goynaa sa7aa gaana danddayettee. de7aasa; ta sunthaa minissa naagaasa. Haray atto, Seexaanay de7iyaa sa7an hinttenttu matan asay wodheedda taani ammaniyaa markkay Anttiphaasi de7iyaa wodekka taana ammaniyaawaa aggabeykka. 14 Shin taani neena boriyaa guuthabay de7ee; Israa7eliyaa asay eeqaw yarshsheedda qumaa maanaadaaninne woshummanaadan unttuntta nagaraa oosisseedda Baalaaqa tamaarisseedda Balaama timirttiyaa tamaariyaa amareedda asatuu neenanna de7iino. Pay 25:5, 7; 31:16; Zar 23:4; Pay 25:1-3 15 Hewaadankka, qassi Niiqoolaawatuwaa timirttiyaa tamaariyaa asatuu neenanna de7iino. 16 Hewaa diraw, neeni ne nagaraappe simma; hewe dhayooppe, taani neekko ellekka yaana; yaade he asatuwaanna ta doonaappe kesiyaa mashshaan olettana.
17 &lt;Haythay de7iyaa uray Geeshsha Ayyaanay woosa golletoo giyawaa siso. Xooniyaa uraw taani geeman de7iya mannaappe amareeddawaa immana. Qassi taani bootha shuchchaakka aw immana; akkiya uraappe attin, ooninne erenna ooratha sunthay he shuchchaa bolla xaafetti utteedda&gt; yaagee&gt;&gt;
yaagaade xaafa. Kes 16:14-15; 16:33-34; Yoh 6:48-50; Isa 62:2; 65:15
(4) Yesuusi Tiyaaxiroonen De7iya Woosa Gollew Goowaa
18 &lt;&lt;Tiyaaxiroonen de7iya woosa golliya kiitanchchaw hawaadan yaagaade xaafa:
&lt;Xoossaa Na7ay, tamaa lacuwaa malatiyaa ayfi de7iyaawe, qassi coociyaa tamaan teeriide phooliyaa nahaasiyaa geetettiyaa birataa malatiyaa gedi de7iyaawe, hawaadan yaagee.
19 &lt;Taani ne oosuwaa, ne siiquwaa, ne ammanuwaa, ne maaduwaanne ne genccuwaa eray; neeni koyro oothiyaawappe ha77i darissaade oothiyaawaa taani eray. 20 Shin taani neena kadhiyaabay de7ee; barena, &lt;Taani nabatto&gt; yaagiyaa mishiratto Elzzaabeelo sheneko gaadda; he mishiratta ta oosanchchatuu woshummanaadaaninne eeqaw yarshsheedda qumaa maanaadan, tamaarissawunne balethaw. 1Kat 16:31; 2Kat 9:22, 30 21 Iza bare nagaraappe simmana mala, taani iziw wodiyaa immaaddi; shin woshummanaw kajjeeliyaawaappe iza simmanaw koyyabeykku. 22 Be7ite, taani izo gisuwan kundissina; sakuwan iza waayyettana. Izinna woshummiyaawanttu he izinna oothiyaa nagaraappe simmana dhayooppe, unttunttakka wolqqaama waayyiyan yeggana. 23 Taani izi naanaakka wodhana; qassi woosa golliyaa ubbaykka taani asaa qofaanne amuwaa eriyaawaa gidiyaawaa erana; taani hinttenttussi hinttenttu kiitaa malaa immana. Maz 7:9; Erm 17:10; Maz 62:12
24 &lt;Tiyaaxiroonen de7iya haratoo, ha iita timirttiyaa tamaaribeennawantoo, haratuu, &lt;&lt;Seexaanaa ciimmo yewuwaa&gt;&gt; giyaawaa hinttenttu tamaaribeeyikkita; taani hinttentta hara deexuwaa toossikke gay. 25 Shin taani yaana gakkanaw hinttenttussi de7iyaawaa loythi naagite.
26-27 &lt;Xooneeddawoonne wurssethay gakkanaw ta kiitaa naageeddawoo, asaa zariyaa ubbaa mooddana mala, taani ta Aawuwaappe akkeedda maataa malaa aw immana;
&lt;&lt;I asaa zariyaa ubbaa birataa xam77aan mooddananne urqqaappe
medhetta miishshaa menthiyaawaadan menthana.&gt;&gt; Maz 2:8-9
28 Qassi taani aw bakkaaliyaa xoolinttiyaa immana. 29 Sisanaw haythay de7iyaa uray Geeshsha Ayyaanay woosa golletoo giyawaa siso&gt; yaagee&gt;&gt;
yaagaade xaafa.

- Saxaa Maxaafaa
- <
- 2
- >

2:7 Dom 2:9; Sax 22:2; Hiz 28:13; 31:8

2:8 Isa 44:6; 48:12; Sax 1:17; 22:13

*2:10 de7uwaa akililiyaa: Bonchchetteedda de7uwaa.

†2:11 laa7ethuwaa hayquwaa: Koyro hayquu ashuu shemppuwaappe shaakettiyaawaa gidoode, laa7etho hayquu shemppuu medhinaw metootiidde de7iyaa hayquwaa.

‡2:13 Seexaanaa kawutethaa oydii: Hawaa bilethay loythiide qoncce gidenna, shin hawe bessiyaawe Xoossaa erennaan ixxeeddawanttu goyinniyaa goynaa sa7aa gaana danddayettee.

2:14 Pay 25:5, 7; 31:16; Zar 23:4; Pay 25:1-3

2:17 Kes 16:14-15; 16:33-34; Yoh 6:48-50; Isa 62:2; 65:15

2:20 1Kat 16:31; 2Kat 9:22, 30

2:23 Maz 7:9; Erm 17:10; Maz 62:12

2:26-27 Maz 2:8-9

© 2011 WBT