- Marqqoossa
- <
- 15
- >

15
Yesuusa Philaaxoosakko Afeeddino
(Mat 27:1-2, 11-14; Luq 23:1-5; Yoh 18:28-38)
1 Wontta guuran ellekka qeesatuwaa kaappatuu cimatuwaannannee Muse higgiyaa tamaarissiyaawaanttunna hewaan shiiqeedda Ayihuda shanggatuwaa ubbaanna maqqettiide, Yesuusa qachchi afiide, Philaaxoosaw aathiide immeeddino.
2 Philaaxoosi A, &lt;&lt;Neeni Ayihudatuwaa kaatee?&gt;&gt; yaagiide oochcheedda.
Yesuusi zaariide A, &lt;&lt;Ne giyaawaadana&gt;&gt; yaageedda.
3 Qeesatuwaa kaappatuu Yesuusa daroban mooteeddino. 4 Philaaxoosi shirettiide Yesuusa, &lt;&lt;New zaariyaabay baawee? Unttunttu ne bolla woyisa mootuwaa ahintto be7ikkii?&gt;&gt; yaagiide oochcheedda.
5 Shin Yesuusi harabaa zaarennaan ixxina, Philaaxoosi maalaletteedda.
Yesuusa Bolla Hayquwaa Pirddeeddino
(Mat 27:15-26; Luq 23:13-25; Yoh 18:39-40; 19:1-16)
6 Philaaxoosaw Paasigaa Baalaa bonchchiya gallassaan asay koyyiyaa itti uraa qashuwaappe billiyaa wogay de7ee. 7 He wode itti Barbbaana giyaa bitani walassaa kessiide shemppuwaa wodheedda asatuwaanna ittippe qasho golliyan de7ee. 8 Shiiqeedda cora asay Philaaxoosi kase erettowaadankka barenttoo maarotaa oothana mala, A oochcheeddino. 9 Philaaxoosi asaa zaariide, &lt;&lt;Taani hinttenttoo Ayihudatuwaa kaatiyaa billiyaawaa koyyiitee?&gt;&gt; yaagiide oochcheedda. 10 Ayissi gooppe, qeesatuwaa kaappatuu Yesuusa qanaatiide aathi immeeddawaa Philaaxoosi ereedda.
11 Shin qeesatuwaa kaappatuu Yesuusa kotaa Barbbaana billanaadan, he shiiqeedda asay Philaaxoosa woossana mala, asaa maqqeeddino. 12 Philaaxoosi laa7enthuwaa zaariide, &lt;&lt;Yaatina, ha Ayihuda kaatiyaa hinttenttu giyaawaa wootoo?&gt;&gt; yaageedda.
13 Asay Philaaxoosaw zari zari barenttu kooshshaa dhoqqu oothiide, &lt;&lt;A kaqqa&gt;&gt; yaageeddino.
14 Philaaxoosi asaa, &lt;&lt;Ayissi? I ay iitabaa ootheeddee?&gt;&gt; yaageedda.
Shin asay kasewaappekka bare kooshshaa dhoqqu oothiide, &lt;&lt;A kaqqa&gt;&gt; yaageeddino.
15 Philaaxoosi asaa nashechchanaw koyyiide, Barbbaana asaw billeedda; yaatiide lissuwan Yesuusa wottaaddaratuwaan shocissiide, kaqqana mala unttunttoo aathi immeedda.
Wottaaddaratuu Yesuusa Qilliicceeddino
(Mat 27:27-31; Yoh 19:2-3)
16 Hewaappe guyyiyan, wottaaddaratuu Yesuusa gadiyaa mooddiyaawaa gibbiyaa afiide, hara wottaaddaratuwaa ubbaa ittippe xeeseeddino. 17 Qassi zo7o mayuwaa A mayizzeeddino; agunthaa akililiyaa giigissiide, A huuphiyan wotheeddino. 18 Hewaappe guyyiyan A, &lt;&lt;Ayihudatuwaa kaatew, sarotay new gido&gt;&gt; yaagi sarotiidde, A qilliiccuwaa doommeeddino. 19 Yesuusa huuphiyaa maqqaa xam77aan shoceeddino; qassi A bollan cuchcheeddino; gulbbatiide aw goyinneeddino. 20 A bolla qilliicceeddawaappe guyyiyan, zo7o mayuwaa aappe qaari akkiide, A mayuwaa A mayizzeeddino; yaatiide masqqaliyaa bollan misimaariyan dhishiide, A kaqqanaw afeeddino.
Yesuusa Kaqqeeddino
(Mat 27:32-44; Luq 23:26-43; Yoh 19:17-27)
21 Unttunttu biide, Iskkinddiranne Rufoosa yeleedda aawuwaa, itti Simoona giyaa Qereena gadiyaa asay, gaxaappe katamaa yiyaawaanna gakettiide, Yesuusa masqqaliyaa wolqqaan toosseeddino. Rom 16:13 22 Yaatiide Golgootaa geetettiyaasaa Yesuusa afeeddino. &lt;&lt;Golgootaa&gt;&gt; giyaawe &lt;&lt;Huuphiyaa Gosiyaasaa&gt;&gt; * &lt;&lt;Huuphiyaa Gosiyaasaa&gt;&gt; geetettiyaawe, asaa huuphiyaa malatiyaa shuchchay hewaan de7iyaa diraw, huuphiyaa gosiyaasaa geetetteedda. giyaawaa. 23 Kawaraa giyaa dhalii walaketteedda woyiniyaa eessaa Yesuusaw ushanaw immeeddino; shin I ushennaan ixxeedda. 24 Unttunttu A kaqqeeddino; qassi oona oona gakkanentto eranaw A mayuwaa shaakkiide, saamaa yeggeeddino. Maz 22:18
25 Unttunttu A kaqqiyaa wode, wonttaappe heezzu saate. 26 &lt;&lt;Ayihudatuwaa kaatiyaa&gt;&gt; yaagi A mootiyaa xaafuu xaafeetti utteedda. 27 Yesuusanna laa77u kayisatuwaa ittuwaa aappe ushechcha bagganna, qassi ittuwaa aappe haddirssa bagganna masqqaliyaa bolla misimaariyan dhishiide kaqqeeddino. 28 Xoossaa Maxaafay, &lt;&lt;Iitabaa ootheedda asatuwaanna I paydetteedda&gt;&gt; yaagiyaawe poletteedda. Isa 53:12
29 Ogiyaanna aadhdhiyaa asay Yesuusa kadhiide, barenttu huuphiyaa qaathiidde boreeddino; &lt;&lt;Simmi, Geeshsha Golliyaa kolaade heezzu gallassaa giddon keexxiyaawoo, Maz 22:7; 109:25; Mar 14:58; Yoh 2:19 30 ane masqqaliyaa bollappe wodhdhaade, ne huuphiyaa ashsha&gt;&gt; yaageeddino.
31 Hawaadankka qeesatuwaa kaappatuu Muse higgiyaa tamaarissiyaawaanttunna ittippe Yesuusa bolla, &lt;&lt;Hara asatuwaa ashsheedda; shin barena ashshanaw danddayenna; 32 nuuni be7iide ammanana mala, Kiristtoosi Israa7eeliyaa kaatii, ane masqqaliyaa bollappe ha77i wodhdho&gt;&gt; giide qilliicceeddino. Qassi haray atto, aananna masqqaliyaa bolla misimaariyan dhishettiide kaqetteeddawanttukka A bolla qilliicceeddino.
Yesuusa Hayquwabaa
(Mat 27:45-56; Luq 23:44-49; Yoh 19:28-30)
33 Usuppun saatiyaappe doommiide, udduppu saatiyaa gakkanaw, gadiyaa ubbay dhumeedda. 34 Udduppu saatiyaan Yesuusi bare qaalaa dhoqqu oothiide, &lt;&lt;Elohee, Elohee, laamaa sabaqitaanii?&gt;&gt; † &lt;&lt;Elohee … laamaa sabaqitaani&gt;&gt;: Ha qaalatuu Yesuusi ha alamiyaan ashuwaa mayyiide simerettiyaa wode haasayettiyaa Aramaayike geetettiyaa qaalaan haaseyettowaa. yaageedda. Hewaa giyaawe, &lt;&lt;Ta Xoossaw, ta Xoossaw, taana ayissi aggaaddii?&gt;&gt; giyaawaa. Maz 22:1
35 Hewaan eqqeedda asaappe ittu ittu hewaa sisiide, &lt;&lt;Be7ite; Eelaasa xeesee&gt;&gt; yaageedda. 36 He asaappe ittu woxxi yiide, zanzaa malatiyaawaan caala woyiniyaa eessaa kuntheedda; hewaa maqqaa gatimaa xeeraan wothiide, &lt;&lt;De7ishshite ane; Eelaas masqqaliyaappe A wothanaw yaanenttonne ane be7oytte&gt;&gt; yaagiidde Yesuusa doonaakko ushshanaw shiishsheedda. Maz 69:21
37 Yesuusi qaalaa dhoqqu oothi waassiide, hayqqi aggeedda.
38 Geeshsha Golliyan qashetteedda gaariduu qommoppe duge gakkanaw, laa77u kesiide pooshetti wodhdheedda. Kes 26:31-36 39 Masqqaliyaappe sintha bagganna hewaan eqqeedda itti xeetuwaa Kaappuu, hewaa keenaa Yesuusi waassiide hayqqeeddawaa be7eedda wode, &lt;&lt;Ha bitani tumu Xoossaa Na7aa&gt;&gt; yaageedda.
40 Hewaan haakuwaan eqqiide xeelliyaa amareedda maccawanttu de7iino; unttunttu giddon Magdala giyaa katamaappe yeedda Mayraama, tefaa Yayiqoobanne Yoosa daaya Mayraamanne Salooma de7iino. 41 He macca asatuu Yesuusi Galiilaan de7iyaa wode, A kaalleeddawanttanne A maaddeeddawantta; qassi Yesuusanna ittippe Yeerusalaame beedda hara cora macca asatuu hewaan de7iino.
Yesuusa Mooguwaabaa
(Mat 27:57-61; Luq 23:50-56; Yoh 19:38-42)
42-43 Sa7ay omarsseedda wode, hewaan shiiqeedda asaan bonchchetteedda itti Yooseefa giyaa bitani, Xoossaa kawutethay yaanawaa naagi utteeddawe, Armmaatiyaasa giyaa katamaa asay yeedda; he gallassay wonttetha Sambbataw giigettiyaa gallassaa gideedda diraw, Yooseefo xaliide Philaaxoosakko biide, Yesuusa anhaa akkanaw woosseedda. 44 Philaaxoosi, Yesuusi man77iyankka hayqqidiggeeddawaa siseedda wode maalaletteedda; xeetuwaa kaappuwaa xeesiide, &lt;&lt;I hayqqoodeppe gami77eeddee?&gt;&gt; yaagiide oochcheedda. 45 Philaaxoosi Yesuusi hayqqeeddawaa xeetuwaa kaappuwaappe sisiide, A anhaa Yooseefo akkanaadan udeedda. 46 Yooseefo mooguwaa mayuwaa shammeedda; Yesuusa anhaa masqqaliyaappe wothi mayuwan xaaxiide, shuchchaa wooceedda asaa moogiyaa gonggoluwaa giddon A anhaa wotheedda; qassi he gonggoluwaa doonaan wolqqaama shuchchaa gonddorssiide wotheedda. 47 Magdala katamaappe yeedda Mayraamanne Yoosa daaya Mayraama Yesuusa anhaa unttunttu haqan wothintto be7iino.

- Marqqoossa
- <
- 15
- >

15:21 Rom 16:13

*15:22 &lt;&lt;Huuphiyaa Gosiyaasaa&gt;&gt; geetettiyaawe, asaa huuphiyaa malatiyaa shuchchay hewaan de7iyaa diraw, huuphiyaa gosiyaasaa geetetteedda.

15:24 Maz 22:18

15:28 Isa 53:12

15:29 Maz 22:7; 109:25; Mar 14:58; Yoh 2:19

†15:34 &lt;&lt;Elohee … laamaa sabaqitaani&gt;&gt;: Ha qaalatuu Yesuusi ha alamiyaan ashuwaa mayyiide simerettiyaa wode haasayettiyaa Aramaayike geetettiyaa qaalaan haaseyettowaa.

15:34 Maz 22:1

15:36 Maz 69:21

15:38 Kes 26:31-36

© 2011 WBT