- Ibraawe
- <
- 4
- >

4
1 Simmi Xoossay nuuna bare shemppiyaasaa, &lt;&lt;Gelissana&gt;&gt; geeddawe bira gidooppe, hintteppe ooninne he shemppiyaasaa gelennaan attenna mala naagetto. 2 Ayissi gooppe, unttunttu wonggalaa mishiraachchuwaa siseeddawaadan, nuunikka siseeddo; unttunttu siseeddino, shin ammaniide akkibeenna diraw, aynne unttuntta go77ibeenna. 3 Gidooppekka, Xoossaa kiitay sa7ay medhettoodeppe doommina poletteeddawaa gidooppenne, Xoossay,
&lt;&lt;Taani hanqqetta caaqqaade,
&lt;Unttunttu taani shemppiyaasaa
ubbaakka gelikkino&gt; yaagaaddi&gt;&gt;
geeddawaadan, nuuni ammaneeddawanttu I shemppiyaasaa gelana. Maz 95:11 4 Ayissi gooppe, laappuntha gallassaabaa ittisa7an Xoossaa Maxaafay, &lt;&lt;Xoossay laappuntha gallassan bare oosuwaa ubbaappe shemppeedda&gt;&gt; yaageedda. Dom 2:2 5 Qassi he sa7an, &lt;&lt;Unttunttu taani shemppiyaasaa ubbakka gelikkino&gt;&gt; yaageedda. Maz 95:11 6 Wonggalaa mishiraachchuwaa koyro siseeddawanttu azazettibeenna diraw, shemppuwaa sa7aa gelibeeykkino; itti itti asatuu yaa gelanawanttu de7iino. 7 Xoossay daro wodiyaappe guyyiyan, Daawita bagganna laa7enthuwa itti gallassaa, &lt;&lt;Hachche&gt;&gt; giya qaalaan keeriide,
&lt;&lt;Xoossaa qaalaa hinttenttu hachche sisiyaawaa gidooppe,
zoriyaa akkennaan ixxoppite&gt;&gt;
yaageedda. Maz 95:7-8 8 Xoossay shemppiyaasaa asaa afiide Iyaasu shemppisseeddawaa gidintto, Xoossay hara gallassaawaa guyye keerenna. Zar 31:7; Iya 22:4 9 Hewaa diraw, Xoossaa asaw Sambbataa shemppuu naagetti utteedda. 10 Ayissi gooppe, Xoossay shemppiyaasaa geliyaa ooninne, Xoossay bare oosuwaappe shemppeeddawaadan, ikka bare oosuwaappe shemppana. Dom 2:2 11 Simmi Israa7eeliyaa asay azazettennan ixxiide, Xoossaanna ittippe shemppiyaasaa gelennaan atteeddawaadan, nuuppe ooninne hewaa mala ixuwan yaa gelennaan attenna mala minnoytte.
12 Ayissi gooppe, Xoossaa qaalay midhinaw de7iyaawaannee oothiyaawaa; laa77u bagganna leefetteedda mashshaappekka aadhdhiide kuusee. He qaalay shemppuunne ayyaanay, kuriinne kolzzii ittippe gakettiyaasaa shaakkana gakkanaw caddee. Qassi asaa wozanaan de7iyaa koshshaanne qofaa I shaakkee. 13 Nuuni oothiyaawaa wochchiyaa Xoossaa sinthan ubbabaykka beettiyaawaappenne qoncciyaan de7iyaawappe attin, A ayfiyan geemmiya medhetay ayaynne baawa.
Yesuusi Qeesatuwaa Ubbatoo Wolqqaama Kaappuwaa
14 Simmi saluwaa beedda, qeesatuwaa ubbatuwaa wolqqaama kaappuu, Xoossaa Na7ay Yesuusi, nuussi de7iyaa diraw, nu ammanuwaa loythi naageetto. 15 Ayissi gooppe, nu qeesatuwaa ubbatuwaa kaappuu nuuni daaburiyaa wode nuussi qarettanaw danddayee; nagaraa I oothibeennaawaappe attin, nuunaadan ubbabankka paacetteedda. 16 Simmi nuuna koshshiyaa wode maaddiyaa maarotethaa akkanawunne aadho keekatethaa demmanaw, aadho keekatethay de7iya sa7aa Xoossaa araataakko, yayyennaan shiiqoytte.

- Ibraawe
- <
- 4
- >

4:3 Maz 95:11

4:4 Dom 2:2

4:5 Maz 95:11

4:7 Maz 95:7-8

4:8 Zar 31:7; Iya 22:4

4:10 Dom 2:2

© 2011 WBT