- Yohaannisa
- <
- 21
- >

21
Yesuusi Laappu Kaalliyaawanttoo Beetteedda
1 Hewaappe guyyiyan, Yesuusi Xibiriyaadoosa geetettiyaa abbaa gaxaan bare kaalliyaawanttussi laa7enthuwaa beetteedda. I unttunttussi hawaadan beetteedda. 2 Simooni Phexiroosinne manttiyaa geetettiyaa Toomaasi, Qaanaa Galiilaappe yeedda Naatinaa7eeli, Zabiddiyoosa naanaynne * Zabiddiyoosa naanaa: Ishatuwaa gideedda Yayiqoobanne Yohaannisa. Yesuusa kaalliyaawanttuppe hara laa77atuu ittippe de7iino.
3 Simooni Phexiroose unttunttussi, &lt;&lt;Taani moliyaa oyqqanaw bay&gt;&gt; yaageedda.
Unttunttu, &lt;&lt;Nuunikka neenanna baana&gt;&gt; yaagiide, kesiide wongiriyaa giddo geleeddino; shin unttunttu he gallassi qamma moliyaa aynne oyqqibeykkino.
4 Wonttiyaa wode away kessanaappe kase, Yesuusi abbaa gaxaan eqqeedda; shin A kaalliyaawanttu Yesuusa gideeddawaa eribeykkino. 5 Yesuusi unttuntta, &lt;&lt;Naatoo, moliyaa oyqqibeykkiteyee?&gt;&gt; yaageedda.
Unttunttu zaariide, &lt;&lt;Aynne oyqqibeykko&gt;&gt; yaageeddino.
6 I zaariide, &lt;&lt;Hinttenttu dabbaa wonggiriyaappe ushechcha baggakko yeggite; amareeddawa hinttenttu oyqqana&gt;&gt; yaageedda. Hewaa diraw, dabbaa ushechcha baggakko yeggina, molii dareedda diraw, goochchi kessanawe unttuntta xooneedda.
7 Yesuusi siiqiyaa A kaalliyaawe Phexiroosa, &lt;&lt;Hawe Godaattennee!&gt;&gt; yaageedda. Simooni Phexiroose Godaa I gideeddawaa siseedda wode, kallo de7iya diraw, bare mayuwaa mayyiide, abbaa giddo guppi geleedda. 8 Shin yokko kaalliyaawanttu molii kumi utteedda dabbaa goochchiidde, wonggiriyan abbaappe gaxaa kesseeddino; unttunttu abbaappe laa77u xeetu wadhaa keenaa haakkiide de7iinoppe attin, loythi haakkiide de7ikkino. 9 Unttunttu abbaappe gaxaa kesseedda wode, xiixuntha bonqquwan molii de7iyaawaanne ukithaa be7eeddino.
10 Yesuusi unttuntta, &lt;&lt;Ha77i hinttenttu oyqqeedda moliyaappe amareeddawaa haammite&gt;&gt; yaageedda.
11 Simooni Phexiroose wonggiriyan geliide, xeetanne ishatamanne heezzu wogga moletuu kumi utteedda dabbaa goochchiide, abbaappe gaxaa kesseedda; molii hewaa keena daro gidinakka dabbay daakettibeenna.
12 Yesuusi unttuntta, &lt;&lt;Ha yiide, qan77iyaa qan77ite&gt;&gt; yaageedda. Yesuusa kaalliyawanttuppe ittunne, &lt;&lt;Neeni oonee?&gt;&gt; giide A oochchanaw xalibeenna; ayissi gooppe, Godaa I gideeddawaa unttunttu ereeddino. 13 Yesuusi yiide, ukithaa akkiide, unttunttussi immeedda; moliyaakka hewaadan immeedda.
14 Yesuusi hayquwaappe denddeeddawaappe guyyiyan, bare kaalliyaawanttussi beettishshin hawe heezzenthuwaa.
Yesuusanne Phexiroosa
15 Unttunttu qumaa meeddawaappe guyyiyan, Yesuusi Simooni Phexiroosa, &lt;&lt;Yohaannisa na7aa Simoonaa, Taana hawanttuppe aathaade siiqay?&gt;&gt; † &lt;&lt; … taana hawanttuppe aathaade siiqay?&gt;&gt; Hawaa guussay, &lt;&lt;Taana ha yewatuwaa siiqiyaawaappe aathaade siiqay?&gt;&gt; guussaa. yaageedda.
Simooni Phexiroose, &lt;&lt;E Godaw, taani neena dosiyaawaa neeni eraasa&gt;&gt; yaageedda.
Yesuusi A, &lt;&lt;Ta dorssa maratuwaa heemma&gt;&gt; yaageedda.
16 Yesuusi qassikka, &lt;&lt;Yohaannisa na7aa Simoonaa, Taana siiqay?&gt;&gt; yaageedda.
Simooni Phexiroose, &lt;&lt;E Godaw, taani neena dosiyaawaa neeni eraasa&gt;&gt; yaageedda.
Yesuusi, &lt;&lt;Ta dorssatuwaa heemma&gt;&gt; yaageedda.
17 Yesuusi heezzenthuwaa, &lt;&lt;Yohaannisa na7aa Simoonaa, Taana dosay?&gt;&gt; yaageedda.
Yesuusi heezzenthuwaa Simooni Phexiroosa, &lt;&lt;Taana dosay?&gt;&gt; yaagiide oochcheedda diraw, Phexiroose azzaniide, &lt;&lt;Godaw, neeni ubbabaa eraasa; taani neena dosiyaawaa neeni eraasa&gt;&gt; yaageedda.
Yesuusi, &lt;&lt;Ta dorssatuwaa heemma. 18 Taani new tumuwaa oday; neeni wodallatethaan de7iya wode, ne xeessan saqqiyaa neerekka danccaadde, neeni koyyeeddasaa baasa. Shin cimeeddawaappe guyyiyan, ne kushiyaa micca bessaasa. Neena hara uray dancissanawaa; neeni dosennasaakka afee&gt;&gt; yaageedda. 19 Yesuusi hewaa Phexiroose ay mala hayquwaa hayqqiide, Xoossaa bonchchissanenttonne erissanaw geedda; qassi hewaa geeddawaappe guyyiyan, Yesuusi Phexiroosa, &lt;&lt;Taana kaalla&gt;&gt; yaageedda.
Yesuusanne Yokko Kaalliyaawaa
20 Phexiroose guyye simmiide, Yesuusi siiqiyaa kaalliyaawe bareppe guyyenna yiyaawaa be7eedda; he kaalliyaawe kawuwaa miyaa sa7an Yesuusakko shiiqiide A, &lt;&lt;Godaw, neena aathi immanawe oonee?&gt;&gt; yaageeddawaa. 21 Phexiroose he kaalliyaawaa be7iide Yesuusa, &lt;&lt;Godaw, ha bitani qassi waananee?&gt;&gt; yaageedda.
22 Yesuusi A, &lt;&lt;Taani yaana gakkanaw I de7ana mala Taani koyyooppe, hewe neena ayaa metii? Neeni Taana kaalla&gt;&gt; yaageedda.
23 Hewaa diraw, he kaalliyaawe hayqqenna giya haasayay ishatuwaa ubbaakko gakkeedda; shin Yesuusi, &lt;&lt;Taani yaana gakkanaw, I de7ana mala, Taani koyyooppe, neena ayaa metii?&gt;&gt; geeddawaappe attin, &lt;&lt;Hayqqenna&gt;&gt; gibeenna.
24 He yewuwaabaa markkatteeddawenne qassi hewaa xaafeeddawe he kaalliyaawaa A markkatethay tuma gidiyaawaa nuuni ereetto.
25 Yesuusi ootheedda hara darobaykka de7ee; ubbabay huuphiyaan huuphiyaan xaafettintto, xaafettiyaa maxaafatoo ha mule alamii gidanawaa taw malatenna.

- Yohaannisa
- <
- 21
- >

*21:2 Zabiddiyoosa naanaa: Ishatuwaa gideedda Yayiqoobanne Yohaannisa.

†21:15 &lt;&lt; … taana hawanttuppe aathaade siiqay?&gt;&gt; Hawaa guussay, &lt;&lt;Taana ha yewatuwaa siiqiyaawaappe aathaade siiqay?&gt;&gt; guussaa.

© 2011 WBT