- Maatoossa
- <
- 16
- >

16
Malaataa Be7anaw Oochcheedda Ooshaa
(Mar 8:11-13; Luq 12:54-56)
1 Itti itti Parisaawatuunne Saduqaawanatuu Yesuusakko yiide, A paaccanaw koyyeeddino; yaatiide barentta saluwaappe malaata bessana mala woosseeddino. 2 Shin Yesuusi zaariide, unttuntta hawadaan yaageedda; &lt;&lt;Sa7ay qammiyaa wode hinttenttu, &lt;Saluu zo77eedda diraw, sa7ay shammanawaa&gt; yaagiita; 3 wonttumaathaan qassi, &lt;Saluu zo77iide gubbaneedda diraw, hachche iray bukkanawaa&gt; yaagiita; saluwaa xeelliide, sa7ay hananawaa eranaw danddayiita; shin ta yuussaa wodiyaa malaataa shaakki eranaw danddaykkitee? * Itti itti Geeshsha Maxaafaa beni bilethatuwan Yesuusa qaalatuu ha paydatuwan baawa. 4 Ha wodiyaa asay iitaynne woshummiyaawe, Xoossaw ammanettennawe, malaataa koyyee; nabiyaa Yoonaasa malaataappe attin, hara malaatay aw imettenna&gt;&gt; yaageedda. Hewaappe simmiide, unttuntta aggiide beedda.
Parisaawatuwanne Saduqaawanatuwaa Irshshuwaa
(Mar 8:14-21)
5 A kaalliyawanttu abbaa pinneedda wode, qumaa afanawaa dogeeddino. 6 Yesuusi unttuntta, &lt;&lt;Parisaawatuwaa irshshuwaappenne Saduqaawanatuwaa irshshuwaappe hinttentta eriide naagettite&gt;&gt; yaageedda.
7 Unttunttu barenttu giddon, &lt;&lt;I hawaa yaagiyaawe nuuni qumaa ahibeenna diraassa&gt;&gt; yaagiide haasayaa doommeeddino.
8 Shin unttunttu giyaawaa Yesuusi eriide, &lt;&lt;Ha ammanuu pacceeddawanttoo, qumay baynna diraw, ayissi hinttenttu giddon haasayiitee? 9 Ha77ikka hinttenttoo gelibeennee? Taani ichcheshu ukithaa ichcheshu sha77a asaa mizaade kalisseeddawaa, qassi hinttenttu aappun zambbeeliyaa kunthiide atteedda suuppaa dentheedditentto wozanaa aathikkitee? 10 Woy taani laappu ukithaa oyddu sha77a asaa miza kalisseeddawaa, qassi hinttenttu aappun zambbeeliyaa kunthiide atteedda suuppaa dentheedditentto wozanaa aathikkitee? 11 Taani hinttentta Parisaawatuwaa irshshuwaappenne Saduqaawanatuwaa irshshuwaappe naagettite giyawaappe attin, ukithaabaa hinttenttoo haasayabeennaawaa hinttenttu waaniide akeekikkitee?&gt;&gt; yaageedda.
12 A kaalliyawanttu Yesuusi barenttoo odeeddawaa, Parisaawatuwaa timirttiyaappenne Saduqaawanatuwaa timirttiyaappe unttunttu naagettana mala odettowaappe attin, munaqaan tigiyaa irshshuwaappe naagettana mala gidennaawaa he wode akeekeeddino.
Phexiroosa Ammanuwaanne Markkatethaa
(Mar 8:27-30; Luq 9:18-21)
13 Yesuusi Qiisaariyaa Piliiphphoosa geetettiyaa gadiya gakkeedda wode, barena kaalliyaawantta, &lt;&lt;Asay taana, Asa Na7aa oona gii?&gt;&gt; yaagiide oochcheedda.
14 A kaalliyawanttu zaariide, &lt;&lt;Neena itti itti asay, Xammaqiyaa Yohaannisa yaagee; haranttu qassi Eelaasa yaagiino; qassi haranttu Ermiyaasa woy nabatuwaappe ittuwaa yaagiino&gt;&gt; yaageeddino.
15 Yesuusi unttuntta, &lt;&lt;Yaatina hinttenttu taana oona giitee?&gt;&gt; yaageedda.
16 Simooni Phexiroosi zaariide, &lt;&lt;Neeni de7uwa Xoossaa Na7aa Kiristtoosa&gt;&gt; yaageedda.
17 Yesuusi zaariide, hawadaan yaageedda; &lt;&lt;Yoona na7aa Simoonaa, hawaa new saluwan de7iya ta Aabbu erisseeddawaappe attin, asay ooninne neena erissibeenna diraw, neeni anjjetteeddaawaa. 18 Phexiroosaa, taani new oday; neeni shuchchaa; taani ha zaallaa bolla ta woosa golliya keexxana; ta woosa golliya haray atto, Si7ooliyaa wolqqaykka xoonanaw danddayenna. 19 Taani new saluwaa kawutethaa qulppiyaa immana; neeni sa7an hano goowe ubbay saluwan Xoossaa sinthan hanana; shin neeni sa7aan hanoppo geeddawe saluwankka hanenna&gt;&gt; yaageedda.
20 Hewaappe guyyiyan, I Kiristtoosa gideeddawaa A kaalliyawanttu oossinne odenna mala, unttuntta azazeedda.
Yesuusi Barena Gakkana Metuwaabaanne Hayquwaabaa Koyro Oduwaa Odeedda
(Mar 8:31-33; Luq 9:22-27)
21 He wodiyaappe doommiide Yesuusi, &lt;&lt;Taani Yeerusalaame biina, taana cimatuu, qeesatuwaa kaappatuunne higgiya tamaarissiyaawanttu darii waayissanaw bessee; unttunttu taana wodhanawunne taani heezzentho gallassi hayquwaappe denddanaw bessee&gt;&gt; yaagiide, barena kaalliyaawanttussi geeshshiide oduwaa doommeedda.
22 Phexiroosi A itti bagga zaariide, &lt;&lt;Ta Godaw, Xoossay neena hewaappe ashsho; hawe ne bolla ubbakka yeenna&gt;&gt; yaagiide A zoranaw doommeedda.
23 Shin Yesuusi guyye simmiide Phexiroosa, &lt;&lt;Ha Seexaanaw, neeni ta matappe kichcha; neeni asay dosiyaawaa qoppiyaawaappe attin, Xoossay dosiyaawaa qoppenna diraw, taw dhubo gidaadda&gt;&gt; yaageedda.
Yesuusa Kaallanaw Bessiyaa Ogiyaa
(Mar 8:34-9:1; Luq 9:23-27)
24 Hewaappe guyyiyan, Yesuusi barena kaalliyawantta hawadaan yaageedda; &lt;&lt;Taana kaallanaw koyyiyaa uray de7ooppe, barena kaado; yaatiide bare masqqaliyaa tookkiide, taana kaallo. 25 Ayissi gooppe, bare shemppuwaa ashshanaw koyyiyaa uray bayizzanawaa; shin bare shemppuwaa ta diraw bayizziya uray ashshanawaa. 26 Itti uray sa7an de7iya ubbabaa barew shiishshiide, bare shemppuwaa bayizzooppe, A ayaa maaddanee? Woy itti uray bare shemppuwaa wozanaw ayaa immana danddayii? 27 Ayissi gooppe, taani, Asa Na7ay, ta Aabbu bonchchuwan ta kiitanchchatuwaanna yaana hanay; asaa ubbaw he wode A oosuwaa gatiyaa immana. 25:31; Maz 62:12; Rom 2:6 28 Taani hinttenttoo tumuwaa gay; amareedda asatu, taani, Asa Na7ay, kaatiyaa gidaade yiyaawaa be7ana gakkanaw, hayqqennawanttu hawaan de7iino&gt;&gt; yaageedda.

- Maatoossa
- <
- 16
- >

*16:3 Itti itti Geeshsha Maxaafaa beni bilethatuwan Yesuusa qaalatuu ha paydatuwan baawa.

16:27 25:31; Maz 62:12; Rom 2:6

© 2011 WBT