- Marqqoossa
- <
- 12
- >

12
Woyiniyaa Turaa Tokkiyaa Oosanchchatuwaa Leemisuwaa
(Mat 21:33-46; Luq 20:9-19)
1 Yesuusi unttunttoo oduwaa leemisuwan yaagiide doommeedda; &lt;&lt;Itti bitani woyiniyaa giyaa turaa tokkiide, dirssaa yuushshi aathiide direedda; qassi he woyiniyaa gumi77iyaa ollaakka bookkeedda; hewaa naagiyaa asaw naagiyaasaa keexxeedda; hewaappe guyyiyan, kothaa oothiyaa asaw immiide, hara gade beedda. Isa 5:1-2 2 Woyiniyaa ayfiyaa maxiyaa wodii gakkina, barena gakkiyawaa akkiide yaana mala, itti qoomaa bare kothaawatuwaakko kiitteedda. 3 Kothaa oothiyaawanttu A qoomaa oyqqi wadhdhiide, kushe mela yeddeeddino. 4 Laa7ethuwaa hara qoomaa unttunttukko kiitteedda; unttunttu he qoomaa huuphiyaa phalqqiide pokkissi yeddeeddino. 5 Woyiniyaa turaa goday qassikka hara qoomaa kiitteedda; he qoomaa wodheeddino; qassi hara coratuwakka hewaadan ootheeddino; ittuwaa ittuwaa wadhdhiide, haratuwaa wodheeddino.
6 &lt;&lt;Woyiniyaa turaa godaw kiittanaw ubbaappe wurssethaan I darii siiqiyaa A na7aa xalalay atteedda; I, &lt;Unttunttu ta na7aa bonchchennaan aggikkino&gt; giide, bare na7aa unttunttukko kiitteedda.
7 &lt;&lt;Shin kothaa oothiyaawanttu barenttu giddon, &lt;Laattanawe hawaa; biide A wodhoytte; aw de7iyaawe nuwaa gidana!&gt; yaageeddino. 8 Na7aa oyqqi wodhiide, A anhaa woyiniyaa turaa giddoppe gaxaa kessi oleeddino.
9 &lt;&lt;Simmi woyiniyaa turaa goday wootanee? Yiide he kothawatuwaa wodhi wurssiide, woyiniyaa turaa kothaa oothiyaa hara asaw immanawaa.
10-11 &lt;Gimbbiyaawanttu kadhi ixxeedda shuchchay
godaa xaphuwaa minissiyaa,
ubbaappe aadhdhiyaa shuchcha gideedda.
Hawe Goday ootheeddawaa;
qassi nuunakka maalalissiyaawaa&gt;
yaagiyaawaa Xoossaa maxaafaappe nabbabibeykkitee?&gt;&gt; yaageedda. Maz 118:22-23
12 Qeesatuwaa kaappatuu, higgiyaa tamaarissiyaawanttunne cimatuu Yesuusi he leemisuwaa barenttun leemiseeddawaa ereedda diraw, A oyqqanaw koyyeeddino; shin asaw yayyiide, bashi beeddino.
Giiraa Giiranee Agganee Giyaa Ooshaa
(Mat 22:15-22; Luq 20:20-26)
13 Qassi A haasayaappe balaa demmana mala, Parisaawatuwaappenne Heroodisa baggatuwaappe * Heroodisa baggatuwaa: Hawantta guussay hewode de7iyaa kawutethaa poletikaa bagganna kase wogga Heroodisanne A na7aa Herood Anttiphaasa baggatuwanne unttuntta kaalliyaa asatuwaa. amareeddawanttu aakko kiittina yiide, 14 &lt;&lt;Tamaarissiyaawoo, neeni tumuwaa haasayiyaawaanne asaappe asaa shaakkeennawaa nuuni ereetto; ayissi gooppe, neeni asaa dummayakka; qassi Xoossaa ogiyaa tumatethaan tamaarissaa. Nuuni Roomaa Kaatiyaa Qeesaarew giiraa giiriyaawe wogeeyee woga gidennee? Giiraa giiraneeyee digganee?&gt;&gt; yaageeddino.
15 Shin unttunttu lo77a malatiyaa iita asaa gideeddawaa Yesuusi eriide, &lt;&lt;Taana ayissi paacciitee? Itti santtimiyaa haa taakko ahite; taani ane be7ana&gt;&gt; yaageedda. 16 Unttunttu aw aheeddino; &lt;&lt;Ha malaynne sunthay oowee?&gt;&gt; yaagiide unttuntta oochcheedda.
Unttunttu, &lt;&lt;Qeesaarewaa&gt;&gt; yaageeddino.
17 Yesuusi zaariide unttuntta, &lt;&lt;Yaatooppe, Qeesaarewaa Qeesaaressi, Xoossaawaa Xoossaassi immite&gt;&gt; yaagina unttunttu aabaa maalaletteeddino.
Hayquwaappe Dendduwaa Ooshaa
(Mat 22:23-33; Luq 20:27-40)
18 Hayqqeedda asay denddenna giyaa Saduqaawanatuwappe itti itti asatuu Yesuusakko yiide, hawaadan yaagiide, A oochcheeddino; 19 &lt;&lt;Tamaarissiyaawoo, Muse nuussi higgiyaa xaafiidde, &lt;Machchatto akkeedda asay na7aa yelennaan hayqqooppe, he hayqqeeddawaa ishay A machchatto laattiide, bare ishaw na7aa yelanaw bessee&gt; yaagiyaawaa xaafeedda. Zar 25:5 20 Itti wode laappu ishatuu de7iyaawanttuppe bayray machchatto akkiide, na7aa yelennaan hayqqeedda. 21 Laa7ethiyaa ishay izo akkeedda; ikka na7aa yelennaan hayqqeedda; heezzenthiyaawekka hewaadan haneedda. 22 Laappunatuukka izo akkiide, na7aa yelennaan hayqqeeddino; ubbaappe guyyiyan, qassi he mishiratta hayqqaaddu. 23 Yaatina, hayqqeedda asay hayquwaappe denddiyaa wode, iza unttunttuppe haqawoo machche gidanee? Ayissi gooppe, laappunatuukka izo akkeeddino&gt;&gt;.
24 Yesuusi zaariide unttuntta, &lt;&lt;Hinttenttu balettiyaawe, Xoossaa Maxaafatuwaanne A wolqqaa erenna diraassa! 25 Ayissi gooppe, hayqqeedda asay hayquwaappe denddiyaa wode, saluwan de7iyaa kiitanchchatuwaa mala gidanaappe attin, attuma asaynne akkenna; macca asaynne gelenna. 26 Shin hayqqeeddawanttu dendduwaabaa gidooppe, Muse maxaafan xaafetteedda xaragay miyaa buuraabaa odiyaa sa7aan, Xoossay Musa, &lt;Taani Abraahaame Xoossaa, Yisaaqa Xoossaa, Yayiqooba Xoossaa&gt; gidiyaawaa ubbakka nabbabibeykkitee? Kes 3:6 27 I paxa de7iyaawanttu Xoossaa gidiyaawaappe attin, hayqqeeddawanttu Xoossaa gidenna; hintte darissi baleeddita&gt;&gt; yaageedda.
Ubbaappe Aadhdhiyaa Azazuwaa
(Mat 22:34-40; Luq 10:25-28)
28 Higgiyaa tamaarissiyaawanttuppe ittu unttunttu palumettiyaawaa shiiqiide siseedda; qassi Yesuusi unttunttoo lo77o zaareeddawaa sisiide, &lt;&lt;Azazuwaa ubbaappe aadhdhiyaa azazuu haqawee?&gt;&gt; yaagiide Yesuusa oochcheedda.
29 Yesuusi zaariide, A &lt;&lt;Azazuwaa ubbaappe aadhdhiyaa azazuwaa, &lt;Israa7eeliyaa asay sisite, Goday nu Xoossay itti Godaa. Zar 6:4-5 30 Hinttenttu Godaa hintte Xoossaa hintte kumentha wozanaappe, hintte kumentha shemppuwaappe, hintte kumentha qofaappe, hintte kumentha wolqqaappe siiqite&gt; yaagee. 31 Qassi azazuwaa ubbaappe aadhdhiyaa laa7entho azazuu hawaa; &lt;Neeni ne shooruwaa ne huuphiyaadan siiqa&gt; giyaawaa; hawanttuppe aadhdhiyaa hara azazuu baawa&gt;&gt; yaageedda. Wog 19:18
32 Higgiyaa tamaarissiyaawe Yesuusa yaageedda; &lt;&lt;Tamaarissiyaawoo, tumuwaa gaadda; neeni &lt;Xoossay itti Xoossa xalala. Aappe attin, haray baawa&gt; geeddawe tuma. Zar 4:35 33 Xoossaa kumentha wozanaappe, kumentha qofaappenne kumentha wolqqaappe dosiyaawenne qassi bare shooruwaakka bare huuphiyaadan siiqiyaawe, guuddiyaa yarshshuwaappenne hara yarshshuwaa ubbaappe aadhdhee&gt;&gt; yaageedda. Hos 6:6
34 Yesuusi higgiyaa tamaarssiyaawaa zaaruu aadho eranchcha asaa zaaruwaa gideeddawaa be7iide, &lt;&lt;Neeni Xoossaa kawutethaappe haakkabeykka&gt;&gt; yaageedda; hewaappe guyyiyan, Yesuusa harabaa oochchanaw ooninne xalibeenna.
&lt;&lt;Yesuusi O Na7ee&gt;&gt; Yaagiyaa Ooshaa
(Mat 22:41-46; Luq 20:41-46)
35 Yesuusi Geeshsha Golliyan tamaarissiidde, &lt;&lt;Higgiyaa tamaarssiyaawanttu Kiristtoosa wooti Daawite na7aa giinoo? 36 Daawite barena Geeshsha Ayyaanay haasayissina,
&lt;Goday ta Godaa, &lt;&lt;Taani ne morkketuwaa
neeni yedhdha eqqiyaabaa oothana gakkanaw,
hawaan taappe bonchchettaade ushechcha bagganna utta&gt;&gt; geedda&gt;
yaageedda. Maz 110:1 37 Daawite bare huuphew Kiristtoosa, &lt;Godaa&gt; giide xeesooppe, yaatina, Kiristtoosi waaniide, Daawite na7aa gidii?&gt;&gt; yaageedda.
Cora asay Yesuusi giyaawaa nashechchaan siseedda.
Yesuusi, &lt;&lt;Muse Higgiyaa Tamaarissiyaawanttuppe Naagettite&gt;&gt; Yaageedda
(Mat 23:1-36; Luq 20:45-47)
38 Yesuusi tamaarissiidde, &lt;&lt;Higgiyaa tamaarissiyaawanttuppe naagettite; unttunttu adussa mayuwaa mayyiide yuuyyiyaawaanne geyaa heerankka asay unttuntta bonchchiide sarotiyaawaa dosiino. 39 Unttunttu Ayihuda woosa golletuwaan darii lo77iyaa oydiyaa dosiino; qassi asay barentta imathatethaan mokkiyaasankka bonchcho sa7aa dosiino. 40 Unttunttu am77etu golliya bonqqiidde, barenttoo lo77a malatanaw Xoossaa woosaa adussiino; unttunttu ubbaappe aadhdhiyaa muraa akkanawantta&gt;&gt; yaageedda.
Am77atti Mixuwaataa
(Luq 21:1-4)
41 Yesuusi Geeshsha Golliyan imotaa yeggiyaa saaxniyaa matan uttiide, asay bare miishshaa he saaxniyaan yeggiyaawaa be7eedda; cora dure asay daro miishshaa he saaxniyaan yeggeeddino. 42 Itti hiyyeesaa am77atta yaade, itti santtimiyaan laamettiyaa laa77u sembberatuwaa he saaxniyaan yeggaaddu. 43 Yesuusi barena kaalliyaawantta xeesiide, &lt;&lt;Taani hinttenttoo tumuwaa gay; imotaa saaxniyaan yeggeedda asaa ubbaappe ha hiyyeesaa am77atta darissaade yeggaaddu. 44 Ayissi gooppe, haratuu ubbay barenttoo palaheedda miishshaappe yeggeeddino; shin iza bare pacaappe, barew de7iyaa de7uwaa mulekka immaa aggaaddu&gt;&gt; yaageedda.

- Marqqoossa
- <
- 12
- >

12:1 Isa 5:1-2

12:10-11 Maz 118:22-23

*12:13 Heroodisa baggatuwaa: Hawantta guussay hewode de7iyaa kawutethaa poletikaa bagganna kase wogga Heroodisanne A na7aa Herood Anttiphaasa baggatuwanne unttuntta kaalliyaa asatuwaa.

12:19 Zar 25:5

12:26 Kes 3:6

12:29 Zar 6:4-5

12:31 Wog 19:18

12:32 Zar 4:35

12:33 Hos 6:6

12:36 Maz 110:1

© 2011 WBT