- Marqqoossa
- <
- 3
- >

3
Kushii Sileedda Bitaniyaa
(Mat 12:9-14; Luq 6:6-11)
1 Yesuusi Ayihuda woosa golliyaa shirettikka geleedda; hewaan kushii sileedda itti bitani de7ee. 2 Itti itti asay Yesuusa mootanaw koyyiide, kushii sileedda bitaniyaa Sambbataan I pathooppe be7anaw naagee. 3 Yesuusi he kushii sileedda bitaniyaa, &lt;&lt;Dendda eqqaade sinthaw haa ya&gt;&gt; yaageedda. 4 Hewaappe guyyiyan asaa, &lt;&lt;Sambbataan lo77obaa oothiyaawe wogeeyee iitabaa oothiyaawe wogee? Asaa shemppuwaa ashshiyaawe wogeeyee wodhiyaawe wogee?&gt;&gt; yaagiide oochcheedda.
Shin asay co77u geedda. 5 Yesuusi hanqqettiide, unttuntta yuushshi aathi xeelliide, unttunttu odina sisennawantta gidiyaa diraw, unttunttoo darii kayyotteedda; he bitaniyaa, &lt;&lt;Ne kushiyaa piddi ootha&gt;&gt; yaageedda; bitani piddi oothina, A kushii paxi aggeedda. 6 Parisaawatuu Ayihuda woosa golliyappe kare kesiide, Yesuusa wooti wodhanentto Heroodisanna de7iyaawanttunna maqqetteeddino.
Asay Abbaa Lanqqiyan Yesuusakko Shiiqeeddino
7 Yesuusi barena kaalliyaawanttunna Galiilaa Abbaa beedda; Galiilaappe cora asay A kaalleedda. 8 Qassikka cora asay Yihuudaappe, Yeerusalaameppe, Eedomiyaasappe, Yorddaanoosa Shaafaappe hefintha baggappe, Xiiroosa katamaappenne Sidoonaa katamaappe Yesuusi ootheeddawaa sisiide, aakko yeedda. 9 Yesuusi cora asay barena sugi un77ethenna mala, barena kaalliyaawantta wonggiriyaa barew gami77ethana mala azazeedda. 10 Daro asaa I patheedda diraw, harggiyaa asay ubbay A bochchanaw sugerettee. 11 Iita ayyaanay de7iyaa asatuukka A be7eedda wode ubbaan A sinthan guufanniide, barenttu qaalaa dhoqqu oothiide, &lt;&lt;Neen Xoossaa Na7aa gidikkii!&gt;&gt; yaageeddino.
12 Yesuusi he iita ayyanatuu barebaa asaw odiide, barena qoncciyaa kessenna mala, unttuntta minissiide azazeedda.
Yesuusi Bare Kiittiyaawantta Dooreedda
(Mat 10:1-4; Luq 6:12-16)
13 Yesuusi deriyaa bolla kesiide, bare koyyeedda asatuwaa barekko xeeseedda; hewaappe guyye aakko beeddino. 14-15 Unttunttu barenanna de7ana malanne qaalaa odanaw unttuntta kiittana mala, iita ayyaanatuwaa asaappe kessanaw unttunttoo maatay de7ana mala, tammanne laa77u asatuwaa dooreedda.
16 I dooreedda tammanne laa77atuu hawantta: Phexiroosa yaagiide suntheedda Simoona, 17 Bo7aanerggeessa yaagiide suntheedda Zabiddiyoosa naanaa Yayiqoobanne Yayiqooba ishaa Yohaannisa. &lt;&lt;Bo7aanerggeessa&gt;&gt; giyaawe &lt;&lt;Wolqqaama asatuwaa&gt;&gt; giyaawaa. 18 Inddiraasanne Piliphphoosa, Barttalamoosanne Maatoossa, Toomaasanne Ilppiyoosa na7aa Yayiqooba, Taadoosanne bare biittaw seelettiyaa Simoona, 19 Yesuusa aathi immeedda Yihudaa Asqqoroota. 14:10
Yesuusanne Bi7eel-Zebuula
(Mat 12:22-32; Luq 11:14-23; 12:10)
20 Yesuusi soy beedda; laa7enthuwaakka qassi cora asay shiiqina, inne A kaalliyaawanttunna haray atto, qumaa maanawukka danddaybeykkino; 21 asay A, &lt;&lt;Gooyee&gt;&gt; giyaa diraw, A dabbatuu hewaa sisiide, A akkanaw beeddino.
22 Higgiyaa tamaarissiyaa itti itti asatuu Yeerusalaameppe yiide, &lt;&lt;Yesuusa bolla Bi7eel-Zebuul de7ee&gt;&gt; yaageeddino; qassi, &lt;&lt;Xalahatuwaa kaappuu barew wolqqaa immina, iita ayyaanatuwaa kessee&gt;&gt; yaagiide haaseyeeddino. Mat 9:34; 10:25
23 Yesuusi asaa barekko xeesiide, leemisuwaa odiidde, &lt;&lt;Seexaanay Seexaanaa wooti kessanaw danddayi? 24 Itti kawutethay bare giddon shaakettooppe, he kawutethay eqqanaw danddayenna; 25 qassi itti golle asaykka bare giddon shaakettooppe, he golle asaykka eqqanaw danddayenna. 26 Seexaanay barenanna walaqettiide shaakettooppe, bayanaappe attin, de7ana danddayenna.
27 &lt;&lt;Shin wolqqaama asaa golle geliide kasetiide A qachchennaan de7iidde, A miishshaa bonqqanaw danddayiyaa asay baawa; qachcheeddawaappe guyyiyan, A golliya bonqqanaw danddayee.
28 &lt;&lt;Taani hinttenttoo tumuwaa gay; Xoossay asaa naanaw nagaraa ubbaanne unttunttu boriyaa boriyaa * Boriyaa boriyaa: Guussay Xoossaa bollan asay haasayiyaa iita, balanne geella haasayaa. ubbaa atto gaana; 29 shin Geeshsha Ayyaanaa bolla iita boriyaa haasayiyaa oossinne medhinaw nagaraa gidanaappe attin, Xoossay ubbakka atto geenna&gt;&gt; yaageedda. Luq 12:10 30 Yesuusi hewaa geeddawe, itti itti asatuu, &lt;&lt;Yesuusa bolla iita ayyaanay de7ee&gt;&gt; yaageedda diraassa.
Yesuusa Daayonne Ishatuwaa
(Mat 12:46-50; Luq 8:19-21)
31 Yesuusa daayanne A ishatuu yiide, karen eqqi aakko asaa kiittiide, A xeesisseeddino. 32 Cora asay A matan utteeddino; he kiitetteeddawe A, &lt;&lt;Be7a; ne daayanne ne ishatuu karen eqqiide, neenanna gakettanaw koyyiino&gt;&gt; yaageedda.
33 Yesuusi zaariide, &lt;&lt;Ta daaya oone? Qassi ta ishatuu oone?&gt;&gt; yaageedda. 34 Bare matan utteedda asaa yuushshi aathi xeelliide, &lt;&lt;Be7ite; ta daayanne ta ishatuu hawanttushi. 35 Xoossay koyyiyaawaa oothiyaa ubbay ta ishaa, ta michchattonne ta daayo&gt;&gt; yaageedda.

- Marqqoossa
- <
- 3
- >

3:19 14:10

3:22 Mat 9:34; 10:25

*3:28 Boriyaa boriyaa: Guussay Xoossaa bollan asay haasayiyaa iita, balanne geella haasayaa.

3:29 Luq 12:10

© 2011 WBT