- Yohaannisa
- <
- 2
- >

2
Yesuusi Qaanaa Katamaa Bullachchaasaa Beedda
1 Heezzentho gallassi Galiilaa gadiyan Qaanaa geetettiyaa katamaan bullachchay bullachchetteedda; Yesuusa daaya he bullachchaan de7aw. 2 Yesuusikka barena kaalliyawanttunna ittippe he bullachchaa xeesetteedda. 3 Woyiniyaa ushshay wuridiggina, Yesuusa daaya A, &lt;&lt;Unttunttussi woyiniyaa ushshay wuridiggeedda&gt;&gt; yaaga oochchaaddu.
4 Yesuusi zaariide, &lt;&lt;Ta daayee, hawe ta oosuwaa gidiyaa diraw, ne yayyana koshshenna. Ta wodii * Ta wodii: Hawaa guussay Yesuusa tumu bonchchuu be7ettanaw besseenne I Xoossaa Na7aa gidowe erettanaw bessee giyaawaa. biro gakkibeenna&gt;&gt; yaageedda.
5 Yesuusa daaya kiitettiyaawanttussi, &lt;&lt;I hinttenttussi odiyaawaa ayaa giddoppennee oothite&gt;&gt; yaaga odaaddu.
6 Ayihudatuu kase oothiyaa dooyaadan, meechchaa wogaw ittu ittuu xeetu xaarimusiyaa oyqqiyaa usuppun shuchchaa baathatuu hewan de7iino. 7 Yesuusi kiitettiyaawantta, &lt;&lt;Baathatuwani haathaa kunthite&gt;&gt; yaageedda; geetettowaadankka unttunttu baathatuwani doonaa gakkanaw haathaa kuntheeddino. 8 Yesuusi unttuntta, &lt;&lt;Ha77i duuqqiide, bullachchaa kaappoo immite&gt;&gt; yaageedda; unttunttu aw afiide immeeddino.
9 Bullachchaa kaappuu woyiniyaa ushshaa gideedda haathaa ganxxi xeelliide, haqappe yeeddentto eribeenna; shin haathaa kuntheedda oosanchchatuu eriino. Bullachchaa kaappuu machchatto akkiyawaa xeesiide, 10 &lt;&lt;Ooninne ayife gideedda woyiniyaa ushshaa imatha asaa kasetiide ushshee; yaatiide asay darissi usheeddawaappe guyyiyaan, qiraariyaa ushshee. Shin neeni ayife gideedda woyiniyaa ushshaa hanno gakkanaw naagaadda!&gt;&gt; yaageedda.
11 Yesuusi bare ootheedda wolqqaama malaatatuwaappe hawaa koyruwaa Galiilaa gadiyan Qaanaa geetettiyaa heeraan ootheedda; hewan bare bonchchuwaa I qonccissina, A kaalliyaawanttu aani ammaneeddino.
12 Hewaappe guyyiyan, Yesuusi bare daayinna, bare ishatuwaannanne barena kaalliyaawanttunna ittippe Qifirinaahooma geetettiyaa katamaa biide amareedda gallassaa takkeeddino.
Yesuusi Geeshsha Golliyaa Gibbiyaappe Zali77iyaawantta Kesseedda
(Mat 21:12-13; Mar 11:15-17; Luq 19:45-46)
13 Ayihudatuu bonchchiya Paasigaa Baalaa gallassay matattina, Yesuusi Yeerusalaame beedda. 14 Geeshsha Golliyaa gibbiyan mizzaa, dorssaanne dogommatuwaa zali77iyaa asaa demmeedda; qassi haratuu barenttu oydiyan uttiidde, miishshaa laammiyaawantta demmeedda. 15 I golaa jiraafiyaa dooqqiide, asaa ubbaa dorssaannanne miyaanna Geeshsha Golliyaa gibbiyaappe karew kessiide yederisseedda. Miishshaa laammiyaawanttu oydiyaakka aathi yeggiide, unttunttu miishshaa laaleedda. 16 Dogommuwaa zali77iyaawantta I, &lt;&lt;Ha dogommatuwaa hawaappe kessite; Ta Aabbu golliyaa geyaa oothoppite!&gt;&gt; yaageedda.
17 Yesuusa kaalliyaawanttu Xoossaa maxaafan, &lt;&lt;Taani ne gollew seelettiyaa seelay taana tamaadan guuddee&gt;&gt; geetettiide xaafetteeddawaa hassayeeddino. Maz 69:9
18 Hewaappe guyye, Ayihude asaa ayissiyaawanttu zaariide, &lt;&lt;New hawaa oothanaw danddayiyaa maatay de7iyaawaa nuuna ayaa malaataa bessanii?&gt;&gt; yaageeddino.
19 Yesuusi, &lt;&lt;Ha Geeshsha Golliyaa kolite; taani heezzu gallassaani zaaraade keexxana&gt;&gt; yaageedda.
20 Qassikka Ayihude asaa ayissiyaawanttu, &lt;&lt;Ha Geeshsha Golliyaa keexxanaw oytamanne usuppun laythaa akkeedda; shin neeni heezzu gallassaani keexxanii?&gt;&gt; yaageeddino.
21 Shin I haasayeedda Geeshsha Golli bare asatethaabaa. 22 Hewaa diraw, Yesuusi hayquwappe denddeeddawaappe guyyiyan, Yesuusa kaalliyaawanttu I hewaa geeddawaa hassayeeddino. Qassi unttunttu Xoossaa Maxaafay geeddawaanne Yesuusi haasayeeddawaa ammaneeddino.
23 Paasigaa baalaa bonchchiya wode, Yesuusi Yeerusalaamen de7ishshin, I ootheedda malaataa be7iide, cora asay A ammaneeddino. 24 Shin Yesuusi asaa ubbaa eriya diraw, hewantta ammanibeenna. 25 Asaabaa ooninne aw markkattana mala koyyibeenna; ayissi gooppe, asaa wozanaani ayee de7intto, I bare huuphew eriyaa diraassa.

- Yohaannisa
- <
- 2
- >

*2:4 Ta wodii: Hawaa guussay Yesuusa tumu bonchchuu be7ettanaw besseenne I Xoossaa Na7aa gidowe erettanaw bessee giyaawaa.

2:17 Maz 69:9

© 2011 WBT