- Saxaa Maxaafaa
- <
- 19
- >

19
1 Hewaappe guyyiyan, saluwan cora asaa kooshshaadan kooshummiyaa wolqqaama kooshshay hawaadan yaagiyaawaa taani sisaaddi;
&lt;&lt;Xoossaa galatay gakko.
Atotethay,
bonchchuunne wolqqay
nu Xoossaassa.
2 A pirdday
tumuwaanne xilluwaa.
Caarataade sa7aa tunisseedda
wolqqaama caaratto
Xoossay pirddeedda;
Xoossaa oosanchchatuwaa
iza wodheedda diraw,
Xoossay izo mureedda&gt;&gt;
yaageedda. Zar 32:43; 2Kat 9:7
3 Asay laa7enthuwa bare koshshaa dhoqqu udiide,
&lt;&lt;Xoossaa galatay gakko.
He katamatta medhi medhinaw cuwattana&gt;&gt;
yaageeddino. Isa 34:10
4 Laatamanne oyddu cimatuunne shemppuwaanna de7iya oyddu medhetatuu kawutethaa oydiyan utteedda Xoossaw guufanniide, &lt;&lt;Amen77i. Xoossaa galatay gakko&gt;&gt; yaagiide goyinneeddino.
Dorssaa Bullachchaw Xeesiyaa Xeessaa
5 Hewaappe guyyiyan,
&lt;&lt;Xoossaa ayllatuu ubbay,
Xoossaw yayyiya guuthay,
daruu ubbay nu Xoossaa
galatite&gt;&gt;
yaagiyaa kooshshay kawutethaa oydiyaappe keseedda. Maz 115:13
6 Hewaappe guyyiyan, cora asaadan kooshummiyaa, wolqqaama shaafaadan guummiyaa, wolqqaama guugunthaadan guugummiyaa kooshshaa taani sisaaddi. He kooshshay,
&lt;&lt;Xoossaa galatay gakko.
Ayissi gooppe,
nu Goday,
Ubbaappe Wolqqaama Xoossay
kawuteedda. Hiz 1:24; Maz 93:1; 97:1; 99:1
7 Dorssaa bullachchaa
gallassay gakkeedda dirawunne
gelewunnakka bullachchaw
barena giigisseedda diraw,
nuuni pashikkoyttenne nashettoytte;
qassi Dorssaa bonchchoytte.
8 Gelewunniw mayyanaw
suufiyaa geetettiyaa
kiriyan dadetteedda
phooliyaa bootha mayuu imetteedda.
Suufiyaa geetettiyaa
kiriyan dadetteedda mayuu
geeshshatuwaa
xillo oosuwaa&gt;&gt;
yaagiyaawaa, taani sisaaddi.
9 Hewaappe guyyiyan, kiitanchchay taana, &lt;&lt; &lt;Dorssaa bullachchaw xeesetteeddawanttu anjjetteeddawantta&gt; yaagaade xaafa&gt;&gt; yaageedda. He kiitanchchay qassikka taana, &lt;&lt;Hawe Xoossaa tumu qaalaa&gt;&gt; yaageedda.
10 Hewaappe guyye taani aw goyinnanaw A gediyan kunddaaddi. Shin I taana, &lt;&lt;Hewaa oothoppa. Taani ne malanne Yesuusi unttunttussi qonccisseedda tumatethaa oyqqeedda ne ishatuwaa ubbaa mala aylliyaa. Xoossaw goyinna. Ayissi gooppe, Yesuusi qonccisseedda tumatethay timbitiyaa odiyaawoo denthethiyaawaa&gt;&gt; yaageedda.
Bootha Paraa Toggeeddawaa
11 Yaatina, saluu dooyetteeddaawaa taani be7aaddi. Hewan bootha paray de7ee; he paraa toggeeddaawe ammanettiyaawaanne tumanchchaa giide xeesettee. Toggeeddawe xillotethaan pirddeenne bare olaakka olettee. Hiz 1:1; Maz 96:13; Isa 11:4 12 A ayfi tamaa lacuwaa malatee; qassi I bare huuphiyaan daro akililiyaa wotheedda. A bolla xaafetti utteedda sunthay de7ee; shin he sunthay ayenttonne aappe attin, ooninne erenna. Dan 10:6 13 I mayyeedda mayuu suuthan muukki kesseeddawaa. A sunthaykka Xoossaa Qaalaa. 14 Saluwaa wottaaddaratuu bootha geeshsha suufiyaa geetettiyaa kiriyan dadetteedda mayuwaa mayyiide, bootha paratuwaa toggiide, A geeduwaa kaalliino. 15 Asaa zerethaa I dhayissiyaa kuussa mashshay A doonaappe kesee. Birataa xam77aan asaa I mooddana. Ubbaappe Wolqqaama Xoossay bare hanqquwaa woyiniyaa eessay gumi77ettiyaasan, gumi77iide bessana. Maz 2:9; Isa 63:3; Iyu 3:13; Sax 14:20 16 A mayuwaa bollanne A wodiriyaa bolla, &lt;&lt;Kaatatuwaa Kaatiyaanne godatuwaa Godaa&gt;&gt; yaagiyaa sunthay xaafetti utteedda.
17 Hewaappe guyyiyan, taani itti kiitanchchay awaan eqqeeddaawa be7aaddi. He kiitanchchay saluwan dhoqqiide paalliyaa kafuwaa ubbatoo bare kooshshaa dhoqqu udiide, &lt;&lt;Haa yiite. Xoossaa kawuwaassi ittisa7a shiiqite. Hiz 39:17-20 18 Yiide kaatatuwaa ashuwaa, shaalaqatuwaa ashuwaakka wottaaddaratuwaa ashuwaa miite; paratuwaa ashuwaakka paratuwaa toggeeddawanttu ashuwaakka miite; qassi asaa ubbaa ashuwaa aylliyaawaanne womaannuwaa, dhoqqaawaanne hokaawaa miite&gt;&gt; yaageedda.
19 Paraa toggeeddaawaannanne A wotaaddaratuuwanna olettanaw, do7aynne sa7aa kaatatu qassi unttunttu wottaaddaratuu itti sa7aa shiiqi utteeddawantta taani be7aaddi. 20 He do7ay A sinthaan malaataa ootheedda worddo nabiyaanna ittippe oyqetteedda. Do7aa mallay de7iyaawanttanne do7aa misilew goyinneeddawaantta I baletheeddawe he oothiyaa malaatatuwaana. Do7aynne wordduwaa timbbitiyaa odiyaawe laa77atuukka diiniyaan eexxiyaa tamaa abbaan paxa yegetteeddino. 21 Unttunttu wottaaddaratuu paraa toggeeddaawaa doonaappe kesiyaa mashshaan hayqqeeddino. Kafatuu ubbatuu unttunttu ashuwaappe barenttoo danddayeeddawaa keenaa meeddino.

- Saxaa Maxaafaa
- <
- 19
- >

19:2 Zar 32:43; 2Kat 9:7

19:3 Isa 34:10

19:5 Maz 115:13

19:6 Hiz 1:24; Maz 93:1; 97:1; 99:1

19:11 Hiz 1:1; Maz 96:13; Isa 11:4

19:12 Dan 10:6

19:15 Maz 2:9; Isa 63:3; Iyu 3:13; Sax 14:20

19:17 Hiz 39:17-20

© 2011 WBT