- Yayiqooba Kiitaa
- <
- 2
- >

2
Hiyyeesaa Kadhanaw Bessenna
1 Taanaadan Xoossaa kaalliyaawanttoo, hintte nu bonchcho Godaa Yesuusi Kiristtoosa ammani de7iidde, deemuwaa xeelliide, asaa bonchchoppite. 2 Ayissi gooppe, worqqaa migiduwaa wothiide, lo77o mayuwaa mayyeedda itti asay hintte shiiquwaa yooppe, qassi curqqa mayuwaa mayyeedda hiyyeesaa asikka yooppe, 3 lo77o mayuwaa mayyeedda bitaniyaa hintte aathi bonchchiide A, &lt;&lt;Neeni hawaan ubbaappe lo77iyaa oydiyan utta&gt;&gt; giide qassi hiyyeesaa bitaniyaa, &lt;&lt;Neeni hininna eqqashsha; woy hawaan ta gediyaa matan sa7an utta&gt;&gt; gooppe, 4 yaatina hintte hintte giddon shaakotethaa medhdhiyaawanttanne iita qofaanna de7iyaa daannatuwaa gidikkiteeyee?
5 Taanaadan Xoossaa kaalliyaawanttoo, sisite; Xoossay ha sa7an de7iya hiyyeesa asay ammanuwan durettanawunne barena siiqiyaawanttoo immana geedda saluwaa kawutethaa laattanaw dooribeenneyee? 6 Shin hintte hiyyeesatuwaa toochcheeddita. Duretuu hinttena tuggayiyaawantta gidikkinooyee? Unttunttu hinttena daannan mootiyaawantta gidikkinooyee? 7 Hinttew imetteedda lo77o sunthaa boriyaawanttu unttuntta gidikkinooyee?
8 Shin Xoossaa Maxaafan, &lt;&lt;Ne shooruwaa ne huuphiyaadan siiqa&gt;&gt; geetettiide xaafetteedda kaatiyaa higgiyaa * kaatiyaa higgiyaa: Ubbaappe aadhuwan go77iyaa higgiyaa; hawaa bilethay, kaatiyaappe imetteeddawaa guussaa. Kaatii oonee gooppe Xoossaappe imetteedda higgiyaa. hintte polooppe, lo77obaa oothiita. Wog 19:18 9 Shin hintte asaa deemuwaa xeelliide bonchchooppe, nagaraa oothiita; qassi higgii hintte bolla, higgiyaa mentheeddawanttudan pirddana. 10 Ayissi gooppe, ooninne higgiyaa ubbaa naagiide, ittinno menthiyaawaa gidooppe, he uray higgiyaa ubbaa menthee. 11 Ayissi gooppe, &lt;&lt;Woshummoppa&gt;&gt; geeddawe qassi &lt;&lt;Wodhoppa&gt;&gt; geedda; shin neeni woshummana dhayooppekka, wodheeddawaa gidooppe, higgiyaa menthaadda. Kes 20:13, 14; Zar 5:17, 18 12 Asa aylletethaappe kessiyaa higgiyan, pirddaa akkana asatuwaadan haasayitenne unttunttuwaadan oothite. 13 Ayissi gooppe, asaa maaribeenna uraa Xoossay maarennan pirddana; maarotethay pirddaa xoonee.
Ammanuwaanne Oosuwaa
14 Taanaadan Xoossaa kaalliyaawanttoo, itti uray barew ammanuu de7ee gooppe, qassi A ammanuwaa A oosuu erissana dhayooppe, A ay go77anee? A ammanuu A ashshanaw danddayii? 15 Itti ishay, woy itti michchatta kallottooppe, qassi unttunttoo ubba gallassi miyaabay dhayooppe, 16 hintteppe itti uray unttuntta, &lt;&lt;Saro biite. Tamaa ho77ite. Kalliide miite&gt;&gt; giide, unttunttoo koshshiyaawaa immana dhayooppe, unttuntta ay go77anee? 17 Hewaa diraw, ammanuu oosuu baynnaan barekka de7ooppe hayqqeeddawaa.
18 Shin itti uray, &lt;&lt;New ammanuu de7ee; qassi taw oosuu de7ee. Neeni ne ammanuwaa ne oosuwaappe shaakkaade taana bessa; taanikka ta ammanuwaa ta oosuwan neena bessana&gt;&gt; gaana. 19 Neeni itti Xoossay de7iyaawaa ammanaasa; hewe lo77a. Xalahetuukka qassi ammaniino; yashshaan kokkoriino. 20 Neeni eeyay! Ammanuu oosuwaappe shaakettiide go77ennawaa † go77ennawaa: Hawaa guussay hayqqeeddawaa guussaa. eranaw koyyay? 21 Nu aabbu Abraahaamo bare na7aa Yisaaqa yarshshiyaa sa7aa bolla wotheedda wode, bare oosuwan xillibeennee? Dom 22:1-14 22 A ammanuunne A oosuu ittippe ootheeddawaanne A ammanuu A oosuwan poletteeddawaa be7ikkii? 23 Xoossaa Maxaafay &lt;&lt;Abraahaamo Xoossaa ammaneedda. Xoossaykka hewaa aw xillotethan paydeedda&gt;&gt; geeddawe poletteedda; qassi Xoossaa dabbo geetettiide I xeesetteedda. Dom 15:6; 2Od 20:7; Isa 41:8 24 Asay ammano xalalaana gidennaan, oosuwan xilliyaawaa hintte be7iita.
25 Hewaadankka qassi caaratta Ra7aaba kiitettowantta mokkaade hara ogiyaanna unttuntta moyizzeedda wode, bare oosuwan xillabeykkee? Iya 2:1-21
26 Ayissi gooppe, shemppuu shaaketteedda bollay hayiqqeeddawaa gidiyaawaadan, hewaadankka qassi oosuu shaaketteedda ammanuu hayqqeeddawaa.

- Yayiqooba Kiitaa
- <
- 2
- >

*2:8 kaatiyaa higgiyaa: Ubbaappe aadhuwan go77iyaa higgiyaa; hawaa bilethay, kaatiyaappe imetteeddawaa guussaa. Kaatii oonee gooppe Xoossaappe imetteedda higgiyaa.

2:8 Wog 19:18

2:11 Kes 20:13, 14; Zar 5:17, 18

†2:20 go77ennawaa: Hawaa guussay hayqqeeddawaa guussaa.

2:21 Dom 22:1-14

2:23 Dom 15:6; 2Od 20:7; Isa 41:8

2:25 Iya 2:1-21

© 2011 WBT