- Saxaa Maxaafaa
- <
- 3
- >

3
(5) Yesuusi Sarddeesan De7iyaa Woosa Gollew Goowaa
1 &lt;&lt;Sarddeesan de7iya woosa golliya kiitanchchaw hawaadan yaagaade xaafa:
&lt;Xoossaa ayyaana laappunatuunne laappu xoolinttatuu de7iyaawe hawaadan yaagee.
&lt;Taani ne kiitaa eray; asay neena shemppuwaanna de7aasa ginttokka, neeni hayqqaadda. 2 Beegotta! Atteeddawaanne hayqqanaw mateeddawaa menthetha. Ayissi gooppe, ne kiitay ta Xoossaa sinthan polo gidennawaa taani demmadi. 3 Simmi neeni akkeeddawaanne siseeddawaa akeeka; naaga; ne nagaraappekka simma. Neeni beegottennawaa gidooppe, taani neekko kayisuwaadan yaana; taani woysaade yaanentto neeni erakka. 4 Shin barenttu mayuwaa qitissibeenna amareedda asatuu Sarddeesan neenanna de7iino. Unttunttu bootha mayuwaa mayyiide taananna hamettana; ayissi gooppe, unttunttu bootha mayuwaa mayyanaw bessiyaawantta. 5 Xooniyaawe hewaaddankka bootha mayuwaa mayyana. Taani A sunthaa de7uwa maxaafaappe * de7uwaa maxaafaa: Xoossaa asatuwaa sunthay xaafettiyaa maxaafaa. quccikke; taani ta Aabbu sinthaaninne A kiitanchchatuwaa sinthan I tawaa gidiyaawaa markkattana. Kes 32:32-33; Maz 69:28; Sax 20:12; Mat 10:32; Luq 12:8
6 &lt;Sisanaw haythay de7iyaa uray Geeshsha Ayyaanay woosa golletoo giyawaa siso&gt; yaagee&gt;&gt;
yaagaade xaafa.
(6) Yesuusi Pilaadelifiyan De7iya Woosa Gollew Goowaa
7 &lt;&lt;Pilaadelifiyan de7iya woosa golliya kiitanchchaw hawaadan yaagaade xaafa:
&lt;Daawite qulppiyaa † Daawite qulppiyaa: Hawaa guussay Daawite kawutethaa ayissuwaa maataa odiyaawaa. oyqqeeddawe, ooninne gorddanaw danddayennaadan dooyyiyaawee, qassi ooninne dooyyanaw danddayennaadan gorddiyaawe geeshshaynne, tumanchchay hawaadan yaagee. Isa 22:22; Yob 12:14
8 &lt;Taani ne kiitaa eray. Be7a, taani ne sinthan ooninne gorddanaw danddayenna penggiyaa wothaaddi; ayissi gooppe, ne wolqqay guutha gidooppenne, ta qaalaa naagaaddanne ta sunthaakka erikke gabeykka. 9 Be7a, Ayihuda gidikkino shin barena, &lt;Nuuni Ayihuda&gt; giide worddotiyaa Seexaana Ayihuda woosa golliyaa taani ahaadde, ne sinthan goynissananne neena siiqiyaawaakka unttuntta erissana. Isa 49:23; 60:14; 43:4 10 Neeni genccuwan ta azazuwaa naageedda diraw, sa7an de7iya asaa paaccanaw kumentha sa7aa bolla yiyaa waayyiyaa wodiyaappe taanikka neena naagana. 11 Taani ellekka yaana; ooninne ne akililiyaa akkenna mala, new de7iyaawaa minissa oyqqa. 12 Taani xooniyaa uraa ta Aawuwaa Geeshsha Golliyan tuussaa oothana; I hewaappe ubbaakka kessenna. Taani ta Xoossaa sunthaa, ta Xoossaa katamaa sunthaanne ta Xoossaa mataappe wodhdhana ooratha Yeerusalaame sunthaa A bolla xaafana. Qassi taani ta ooratha sunthaakka A bolla xaafana.
13 &lt;Sisanaw haythay de7iyaa uray Geeshsha Ayyaanay woosa golletoo giyawaa siso&gt; yaagee&gt;&gt;
yaagaade xaafa.
(7) Yesuusi Lodooqiyaan De7iya Woosa Gollew Goowaa
14 &lt;&lt;Lodooqiyaan de7iya woosa golliya kiitanchchaw hawaadan yaagaade xaafa:
&lt;Ammanetteedda tumanchcha markkay, Xoossay medhdheeddawaa koyruu, &lt;&lt;Amen77i&gt;&gt; giyaawe&gt; hawaadan yaagee.
15 &lt;Taani ne kiitaa eray. Neeni irxxa gidakka; woy seelliyaawaa gidakka; irxxa woy seelliyaawaa gidaarikkii. 16 Neeni irxxa woy seelliyaawaa gidennaan, dombboloola gidiyaa diraw, taani neena ta doonaappe cuchchana hanay. 17 Ayissi gooppe neeni, &lt;&lt;Taani dure; miishshaanna de7ay; taana aynne koshshenna&gt;&gt; yaagaasa. Shin neeni metootiyaa asa, qarethiyaa asa, hiyyeesaa, qooqanne kallotteedda asa gidiyaawaa erakka. 18 Hewaa diraw, neeni durettana mala, tamaan geeyyeedda worqqaa, neena yeellayiyaa ne kalluwaa kammanaw bootha mayuwanne qassi loytha xeellanaw ne ayfiyaa okkiyaa dhaliyaa taappe shammanaadan, taani neena zoray. 19 Taani siiqiyaa ubbaa seeraynne muray; simmi loytha seeletta; ne nagaraappekka simma. Lem 3:12; Ibr 12:6
20 &lt;Be7a, taani karen eqqaade xeesay. Ooninne taani xeesiyaawaa sisiide, kariyaa dooyyooppe, taani aakko gelaade aananna ittippe kawuwaa maana; ikka taananna ittippe maana. 21 Qassi taani xoonaade ta Aawuwaanna A kawutethaa oydiyan utteeddawaadan, xooniyaa uraw taananna ta kawutethaa oydiyan uttiyaa maataa immana.
22 &lt;Sisiyaa haythay de7iyaa uray Geeshsha Ayyaanay woosa golletoo giyawaa siso yaagee&gt; yaagaade xaafa&gt;&gt;
yaageedda.

- Saxaa Maxaafaa
- <
- 3
- >

*3:5 de7uwaa maxaafaa: Xoossaa asatuwaa sunthay xaafettiyaa maxaafaa.

3:5 Kes 32:32-33; Maz 69:28; Sax 20:12; Mat 10:32; Luq 12:8

†3:7 Daawite qulppiyaa: Hawaa guussay Daawite kawutethaa ayissuwaa maataa odiyaawaa.

3:7 Isa 22:22; Yob 12:14

3:9 Isa 49:23; 60:14; 43:4

3:19 Lem 3:12; Ibr 12:6

© 2011 WBT