- Yohaannisa
- <
- 19
- >

19
Wottaaddaratuu Yesuusa Bolla Qilliicceeddino
(Mat 27:27-32; Mar 15:15-21)
1 Hewaappe guyyiyan, Philaaxoosi Yesuusa oyqqiide, lissuwan shoceedda. 2 Wottaaddaratuu agunthaappe akililiyaa giigissiide, A huuphiyaan wotheeddino; qassi zo7o mayuwaakka A mayizzeeddino. 3 Aakko shiiqiide, &lt;&lt;Ayihuda kaatew, shemppuwaa gami77a!&gt;&gt; yaagiide A shayyiyaa baqqeeddino.
4 Philaaxoosi qassikka kare kesiide Ayihudatuwaa, &lt;&lt;Be7ite, taani aani ay balaanne demmabeennawaa hinttenttu erana mala, A hinttenttukko kare kessana&gt;&gt; yaageedda. 5 Hewaappe guyyiyan, Yesuusi agunthaa akililiyaa bare huuphiyaan wothiide, zo7o mayuwaa mayyiide, kare kesseedda; Philaaxoosi Ayihudatuwaa, &lt;&lt;Bitaniyaa hawaa be7ite&gt;&gt; yaageedda.
6 Qeesatuwaa kaappatuunne wottaaddaratuu A be7eedda wode, barenttu kooshshaa dhoqqu udiide, &lt;&lt;Masqqaliyaa bolla misimaariyan dhishaade A sulla! Sulla!&gt;&gt; yaageeddino.
Philaaxoosi unttuntta, &lt;&lt;Hinttenttu A afiide, masqqaliyaa bolla misimaariyan dhishiide sullite; ayissi gooppe, taani ay balaanne demmabeykke&gt;&gt; yaageedda.
7 Ayihudatuu zaariide, &lt;&lt;Nuussi higgii de7ee; nu higgii giyawaaddan, I hayqqanaw bessee; ayissi gooppe, I barena Xoossaa Na7aa ootheedda&gt;&gt; yaageeddino.
8 Philaaxoosi hewaa siseedda wode, kasewaappe loythi yayyeedda. 9 Qassikka Philaaxoosi bare oosuwaa golle simmi geliide Yesuusa, &lt;&lt;Neeni haqappe yaaddii?&gt;&gt; yaagiide oochcheedda; shin Yesuusi aw aynne zaaribeenna. 10 Hewaa diraw, Philaaxoosi A, &lt;&lt;Taw odikkii? Neena billanaw woy masqqaliyaa bolla misimaariyan dhishaade kaqqanaw taw maatay de7iyaawaa erikkiiyee?&gt;&gt; yaageedda.
11 Yesuusi, &lt;&lt;Xoossay new bollappe maataa immibeennabaa gidintto, new Ta bolla maatay de7enna shin. Hewaa diraw, Taana new aathi immeeddawe aadhdhiyaa nagaraa ootheedda&gt;&gt; yaageedda.
Yesuusa Hayqoo Pirddeeddino
(Mat 27:15-31; Mar 15:6-20; Luq 23:13-25)
12 Philaaxoosi hewaa siseedda wode, Yesuusa billanaw ogiyaa koyyeedda; shin Ayihudatuu barenttu kooshshaa dhoqqu udiide, &lt;&lt;Neeni A billiyawaa gidooppe, Kaatiyaa Qeessaare dabbo gidakka! Barena kaatiyaa giya ooninne Qeessaare morkke!&gt;&gt; yaageeddino.
13 Philaaxoosi hewaa sisiide, Yesuusa kare kesseedda. Yaatiide shuchchaa baasuwaa giya sa7an pirdda oydiyaan utteedda; Ibraayisxxe qaalaan he sa7ay gaytaa giyaawaa. 14 He gallassay Paasigaa bonchchiyaa gallassaw giigissiyaa gallassaa; sa7ay usuppun saatiyaa heera gidanawa. Philaaxoosi Ayihudatuwaa, &lt;&lt;Hinttenttu kaatiyaa hawaa be7ite!&gt;&gt; yaageedda.
15 Ayihudatuu barenttu kooshshaa dhoqqu udiide, &lt;&lt;Digga! Digga! Masqqaliyaa bolla misimaariyan dhishaade sulla!&gt;&gt; yaageeddino.
Philaaxoosi zaariide, &lt;&lt;Hinttenttu kaatiyaa taani masqqaliyaa bolla misimaariyan dhishaade sulliyaawaa koyyiitee?&gt;&gt; yaagiide oochcheedda.
Qeesatuwaa kaappatuu, &lt;&lt;Qeessaareppe hara kaatii nuussi baawa!&gt;&gt; yaageeddino.
16 Hewaappe guyyiyan, unttunttu masqqaliyaa bolla misimaariyan dhishiide, Yesuusa kaqqana mala, Philaaxoosi unttunttussi aathi immeedda.
Yesuusa Sulleeddino
(Mat 27:32-44; Mar 15:21-32; Luq 23:26-43)
Unttunttu Yesuusa oyqqiide, afeeddino. 17 Yesuusi bare masqqaliyaa tookkiide, Guuggiyaasaa geetettiyaasaa beedda. &lt;&lt;Guuggiyaasaa&gt;&gt; * &lt;&lt;Guuggiyaasaa&gt;&gt; Hewaan asaa guuggiyaa malati medhetteedda wogga shuchchay de7iyaa diraw, &lt;&lt;Guuggiyaasaa geetetteedda&gt;&gt;. giyaawe Ibraayisxxe qaalaan &lt;&lt;Golgotha&gt;&gt; giyaawaa. 18 Unttunttu he sa7an masqqaliyaa bolla misimaariyan dhishiide, Yesuusa kaqqeeddino; qassi aananna hara laa77u asatuu, ittuwa ya bagganna qassi ittuwa ha bagganna Yesuusa gidduwan wothiide, masqqaliyaa bolla misimaariyan dhishiide kaqqeeddino. 19 Philaaxoosi xifatiyaa xaafiide, masqqaliyaa bolla wotheedda. I xaafeeddawe, &lt;&lt;Ayihudatu Kaatiyaa, Naazireetiyaa Yesuusa&gt;&gt; yaagee. 20 Yesuusi masqqaliyaa bolla misimaariyan dhishettiide suletteedda sa7ay katamaa matan de7iya diraw, daro Ayihudatuu he xifatiyaa nabbabeeddino. Xifatii Ibraayisxxe qaalaan, Roomaysxxe qaalaaninne Giriike qaalaan xaafetteedda. 21 Hewaa diraw, Ayihuda qeesatuwaa kaappatuu Philaaxoosa, &lt;&lt; &lt;Ha bitani barena Ayihuda kaatiyaa yaageedda&gt; gaade xaafappe attin, &lt;Ayihuda kaatiyaa&gt; gaade xaafoppa&gt;&gt; yaageeddino.
22 Philaaxoosi, &lt;&lt;Taani xaafeeddawaa xaafa diggaaddi&gt;&gt; yaagiide zaareedda.
23 Wottaaddaratuu masqqaliyaa bolla misimaariyan dhishiide, Yesuusa kaqqeeddawaappe guyyiyan, A mayuwaa akkiide, oyddu kessi shaakkeeddino; itti itti wottaaddaraa itti shaakuu gakkeedda. A adussa mayuwaakka akkeeddino; adussa mayuu hashiyaappe doommiide, duge gakkanaw yeddi mayettiyaawaappe attin, qanxxettiide sikettibeenna. 24 Wottaaddaratuu ittu ittuwaa, &lt;&lt;Oona gakkanentto, saamaa woy exaa yegganaappe attin, mayuwaa peedhokko&gt;&gt; yaageeddino. Hewe haneeddawe Xoossaa Maxaafay, &lt;&lt;Ta mayuwaa shaakki akkeeddino; ta adussa mayuwaan saamaa yeggeeddino&gt;&gt; giyaawe polettanaassa. Hewaa diraw, wottaaddaratuu hewaa ootheeddino. Maz 22:18
25 Shin Yesuusa masqqaliyaa matan A daaya, A aatti michchatta, Qaliyoophaa machchatta Mayraamanne Magdala geetettiyaa katamaappe yeedda Mayraama eqqeeddino. 26 Yesuusi bare daayanne I siiqiyaa kaalliyaawe hewan eqqeeddaawantta be7iide, bare daayo, &lt;&lt;Ha mishirattee, ne na7aa hawaa be7a!&gt;&gt; yaageedda.
27 Hewaappe guyyiyan, he kaalliyaawaa &lt;&lt;Ne daayo hanno be7a!&gt;&gt; yaageedda. He kaalliyaawe izo he saatiyaappe doommiide, bare soy afeedda.
Yesuusa Hayquwaa
(Mat 27:45-56; Mar 15:33-41; Luq 23:44-49)
28 Hewaappe guyyiyan, Yesuusi ubbabay ha77i poletteeddawaa eriide, Xoossaa Maxaafay geeddawe polettana mala, &lt;&lt;Taana saammee&gt;&gt; yaageedda. Maz 69:21; 22:15
29 He sa7an itti xuggaa kumeedda caala woyiniyaa eessay de7ee. Unttunttu ispponjjiyaa he woyiniyaa eessaan yeggiide, hisoophiyaa geetettiyaa mithaa xeeraan wothiide, Yesuusa doonaakko shiishsheeddino. 30 Yesuusi woyiniyaa eessaa ganxxi be7eeddawaappe guyyiyan, &lt;&lt;Poletteedda&gt;&gt; yaageedda.
Yesuusa Miyyiyaa Tooraan Caddeeddino
Qassi hewaappe guyyiyan, bare huuphiya toochchiide, bare shemppuwaa immeedda.
31 He gallassay Ayihudatuwaassi giigettiyaa gallassaa † Ayihudatuwaassi giigettiyaa gallassaa: Paasigay saaminttaappe itti gallassa awudenne gidana danddayee; shin Yohaannisa mishiraachchuu tamaarissiyaawaadan, Paasigaa wodii hananaw bessiyaawe, laythaa laythaan Yesuusi masqqaliyan kaqetti hayqqeedda sambbataana gidana koshshee. gidiyaa dirawunne qassi he Sambbatay daro bonchcho gidiyaa diraw, Sambbataan asatuwa anhay masqqaliyaa bolla peeshenna mala, suletteedda asatuwa suyiliyaa menthiide, ‡ suletteedda asatuwaa suyiliyaa menthiide: Ha wogay Roome kawutethaa wogaadan, masqqaliyan suletteedda asatuu ellekka hayqqana mala udiyaa ogiyaa guussaa. masqqaliyaappe wothana mala, Ayihudatuu Philaaxoosa woosseeddino. 32 Hewaa diraw, wottaaddaratuu yiide, Yesuusanna suletteedda koyro bitaniyaa suyiliyaa mentheeddino; qassi aananna suleteedda laa7etho bitaniyaa suyiliyaakka mentheeddino. 33 Shin Yesuusakko yeedda wode I hayqqidiggeeddawaa be7iide, A suyiliyaa menthibeykkino. 34 Gidoopenne, wottaaddaratuwaappe ittuu A miyyiyaa tooraan caddeedda. Elekka suuthaynne haathay goggi aggeedda. 35 Hinttenttu ammanana mala, hawaa be7eeddawe markkatteedda; I markkattiyaawekka tumuwaa; qassi bare haasayay tuma gidiyaawaa I ereedda. 36 Hewe haneeddawe Xoossaa Maxaafay, &lt;&lt;A meqethatuwaappe ittunne me77enna&gt;&gt; geeddawe polettanaassa. Kes 12:46; Pay 9:12; Maz 34:20 37 Qassikka Xoossaa Maxaafay haray, &lt;&lt;Asay bare caddeeddawaa be7ana&gt;&gt; yaagee. Zak 12:10; Sax 1:7
Yesuusi Moogetteedda
(Mat 27:57-61; Mar 15:42-47; Luq 23:50-56)
38 Hewaappe guyyiyan, Armmaatiyaasa geetettiyaa katamaappe yeedda Yooseefo Yesuusa anhaa akkiide afanaw Philaaxoosa woosseedda; Yooseefo Ayihudatoo yayyeedda diraw, asay erennaan Yesuusa kaalliyaawaa.
Yooseefo woossina Philaaxoosi, &lt;&lt;Afa&gt;&gt; yaageedda. Hewaa diraw, Yooseefo biide, Yesuusa anhaa afeedda. 39 Qassi Niqoodimoosi hewaappe kase Yesuusakko qamma yeeddawe, kawaraannanne godare uuthaanna walaketteedda oytamanne ichcheshu kiilo giraame gidiyaawaa keena shittuwaa oyqqi akkiide, Yooseefonna yeedda. 40 He laa77u asatu Yesuusa anhaa akkiide, Ayihudatuu anhaa xaaxiyaa wogaadan, shittuwaanna gathiide, mooguwaa afilaan xaaxeeddino. 41 Yesuusi masqqaliyaa bolla misimaariyan dhishettiide suletteedda sa7an daro atikilttiyaa sa7ay de7ee; he atikilttiyaa sa7aa giddon shuchchaa wooci kesseedda biro ooninne moogettibeenna ooratha duufuu de7ee. 42 He duufuu matan de7iya dirawunne qassi Ayihudatuu Sambbataw giigettiyaa gallassa gidiyaa diraw, Yesuusa yaani wotheeddino.

- Yohaannisa
- <
- 19
- >

*19:17 &lt;&lt;Guuggiyaasaa&gt;&gt; Hewaan asaa guuggiyaa malati medhetteedda wogga shuchchay de7iyaa diraw, &lt;&lt;Guuggiyaasaa geetetteedda&gt;&gt;.

19:24 Maz 22:18

19:28 Maz 69:21; 22:15

†19:31 Ayihudatuwaassi giigettiyaa gallassaa: Paasigay saaminttaappe itti gallassa awudenne gidana danddayee; shin Yohaannisa mishiraachchuu tamaarissiyaawaadan, Paasigaa wodii hananaw bessiyaawe, laythaa laythaan Yesuusi masqqaliyan kaqetti hayqqeedda sambbataana gidana koshshee.

‡19:31 suletteedda asatuwaa suyiliyaa menthiide: Ha wogay Roome kawutethaa wogaadan, masqqaliyan suletteedda asatuu ellekka hayqqana mala udiyaa ogiyaa guussaa.

19:36 Kes 12:46; Pay 9:12; Maz 34:20

19:37 Zak 12:10; Sax 1:7

© 2011 WBT